open-index/open-wikipedia-markdown huggingface dataset:
શાંતિ સ્તુપ, લેહ

300px|thumbnail|શાંતિ સ્તુપ, લેહ
**શાંતિ સ્તુપ** બૌદ્ધ ધર્મનું ધાર્મિક સ્થાપ્ત્ય છે, જે ભારત દેશના ઉત્તર ભાગમાં આવેલા જમ્મુ અને કાશ્મીર રાજ્યના લેહ જિલ્લાના મુખ્યાલય લેહ  નજીક આવેલા ચાંગસ્પા ખાતે ટેકરીની ટોચ પર આવેલું છે. લેહ નગરમાંથી નજરે પડતો આ સ્તુપ સફેદ રંગનો છે. આ સ્તુપ ૧૯૯૧ના વર્ષમાં જાપાનના બૌદ્ધ બિક્ષુ ગ્યોમ્યો નાકામુરાએ *પીસ પેગોડા મીશન* (Peace Pagoda)ના ભાગરૂપે બંધાવ્યો હતો. આ સ્તુપના પાયામાં ૧૪મા દલાઈ લામા દ્વારા ગૌતમ બુદ્ધના સ્મૃતિ-ચિહ્નો રાખવામાં આવેલ છે. આ સ્તુપ લેહ વિસ્તારમાં ઊંચી ટેકરી પર આવેલ હોઈ નગરનું વિહંગમ તેમ જ પેનોરામિક દૃશ્ય નિહાળવા શ્રદ્ધાળુઓ, દર્શનાર્થીઓ ઉપરાંત પર્યટકો પણ મોટી સંખ્યામાં જોવા જાય છે.
600px|પેનોરમા દ્રશ્ય|center

## સંદર્ભ 
## બાહ્ય કડીઓ 
*લેહ શાંતિ સ્તુપ - ઇન્ડિયા એરપોર્ટ ગ્લોબલ

શ્રેણી:જોવાલાયક સ્થળો
શ્રેણી:બૌદ્ધ ધર્મ
વિટવાટર્સરાંડ યુનિવર્સિટી

**વિટવાટર્સરાંડ યુનિવર્સિટી, જોહાનસબર્ગ** એક બહુ-પરિસર દક્ષિણ આફ્રિકી સાર્વજનિક અનુસંધાન યુનિવર્સિટી છે. તે કેંદ્રીય-જોહાનસબર્ગના ઉત્તરીય ઇલાકામાં સ્થિત છે. આ કેપટાઊન અને સ્ટેલ્નબૉશ યુનિવર્સિટીઓ સાથે દક્ષિણ આફ્રિકામાં સૌથી જૂની યુનિવર્સિટી છે. આ યુનિવર્સિટીની શુરૂઆત દક્ષિણ આફ્રિકી ખાણકામ ઉદ્યોગના કારણે થઇ હતી.
## બાહ્ય કડી
*અધિકૃત જાળસ્થળ

શ્રેણી:દક્ષિણ આફ્રિકા
નેપાળનો રાષ્ટ્રધ્વજ

નેપાળનો રાષ્ટ્રધ્વજ વિશ્ચનો એકમાત્ર ધ્વજ છે જેમાં ચાર ખૂણા નથી. ધ્વજ બે ત્રિકોણાકાર ધજાને જોડી અને બનાવવામાં આવ્યો છે. ધ્વજનો લાલ રંગ નેપાળના રાષ્ટ્રીય પુષ્પના રંગ પરથી લેવામાં આવ્યો છે. ભૂરી કિનારી શાંતિનું પ્રતિક છે. ૧૯૬૨ સુધી ધ્વજમાંના સૂર્ય અને ચંદ્રમાં માનવ ચહેરા હતા જેને ત્યારે દૂર કરવામાં આવ્યા.

ધ્વજને નવા બંધારણની સાથે અપનાવવામાં આવ્યો. ધ્વજની મૂળભૂત આકૃતિ આશરે ૨,૦૦૦ વર્ષથી વપરાશમાં છે. ૧૯ મી સદી સુધી બંને ધજાઓને અલગ અલગ વાપરવામાં આવતી અને ત્યારથી બંનેને સાથે વાપરવાનું શરૂ થયું.

## પ્રતિકાત્મકતા 
નેપાળના તમામ નાના રજવાડાનું પૃથ્વી નારાયણ શાહએ એકીકરણ કર્યું ત્યારબાદ આ ધ્વજ વપરાશમાં આવ્યો. આધુનિક સમયમાં ધ્વજમાંના રંગોના અર્થો પણ બદલાયા છે. ભૂરો રંગ શાંતિનો, લાલ રંગ રાષ્ટ્રીય રંગ છે અને તે લોકોની વીરતાનો પણ સૂચક છે. બે ત્રિકોણ હિમાલયના પહાડોનું પ્રતિનિધિત્વ કરે છે. અવકાશી પદાર્થો દેશનું અમરત્ત્વ દર્શાવે છે અને એવી આશા દર્શાવે છે કે નેપાળ જ્યાં સુધી સૂર્ય અને ચંદ્ર છે ત્યાં સુધી રહેશે.

ચંદ્ર નેપાળની પ્રજાને શાંતિપ્રિય દર્શાવે છે જ્યારે સૂર્ય દૃઢ નિશ્ચય બતાવે છે. ચંદ્ર હિમાલયનો છાંયો અને તેની ઠંડી આબોહવા દર્શાવે છે જ્યારે સૂર્ય તરાઈ વિસ્તારની ગરમી અને ઉંચું તાપમાન દર્શાવે છે.

## ધ્વજનો આકાર 
બંધારણની ૫મી કલમના, પ્રથમ અનુચ્છેદમાં ૯ નવેમ્બર ૧૯૯૦ના રોજ નક્કિ કરાયા મુજબ ચોક્કસ આકાર વર્ણવેલ છે.

## અન્ય ધ્વજ 

File:Pre-1962 Flag of Nepal (with spacing).svg|માનવ ચહેરાવાળો ધ્વજ

## સંદર્ભ 
## બાહ્ય કડીઓ 
* Nepal at Flags of the World 
* 
* Explore Nepal - Download Nepal Flag
* Amazing Facts about Flag of Nepal
શ્રેણી:રાષ્ટ્રધ્વજો
નામિબિયાનો રાષ્ટ્રધ્વજ

નામિબિયાનો રાષ્ટ્રધ્વજ દક્ષિણ આફ્રિકા પાસેથી આઝાદી મળ્યા બાદ અપનાવવામાં આવ્યો.

ધ્વજના મુખ્ય રંગ આઝાદીની ચળવળના મુખ્ય પક્ષના ધ્વજ પરથી લેવામાં આવ્યા. તે ધ્વજ મૂળ ૧૯૭૧માં અપનાવવામાં આવ્યો અને ભૂરો, લાલ અને લીલા રંગના ત્રણ આડા પટ્ટા ધરાવે છે. તે દેશની બહુમતી ધરાવતિ જાતિ ઓવામ્બો માટે મહત્ત્વના રંગ છે. ધ્વજમાંનો સોનેરી ૧૨ ખૂણાવાળો સૂર્ય જીવન અને ઉર્જા દર્શાવે છે.

## રેખાચિત્ર 
ધ્વજની સમિતિ આગળ ૮૫૦ ધ્વજની દરખાસ્ત આવી હતી અને તેમાંથી હાલનો ધ્વજ સ્વીકારવામાં આવ્યો જેના પ્રતિકાત્મ અર્થ આ પ્રમાણે છે.
*લાલ - નામિબિયાનો સૌથી મહત્ત્વનો સ્રોત તેના લોકોનો સૂચક છે. તે લોકોની વીરતા અને સમાન તક ધરાવતા ભવિષ્યનું નિર્માણ કરવાની ક્ષમતા દર્શાવે છે.
*સફેદ - શાંતિ અને એકતાનો સૂચક છે.
*લીલો - ખેતીના સ્રોતો અને જંગલોનો સૂચક છે.
*ભૂરો - સ્વચ્છ નામિબિયાનું આકાશ અને એટલાન્ટિક મહાસાગર તથા દેશના જળસ્રોતોનો સૂચક છે.

thumb|200x200px|ધ્વજના માપ

## ઐતિહાસિક ધ્વજ 

File:Flag of the German Empire.svg|જર્મન સંસ્થાન તરીકે ધ્વજ
File:South Africa Flag 1912-1928.svg|દક્ષિણ આફ્રિકાનો ધ્વજ
File:Flag of South Africa 1928-1994.svg|દક્ષિણ આફ્રિકાના સંસ્થાન તરીકે ધ્વજ

## બાહ્ય કડી 
* Namibia at Flags of the World 
* World Statesmen - Namibia
શ્રેણી:રાષ્ટ્રધ્વજો
તિનાઉ નદી

**તિનાઉ નદી** (અંગ્રેજી: Tinau River) નેપાળ દેશના મહાભારત પર્વતમાંથી ઉદ્‌ભવે છે અને શિવાલિકની ટેકરીઓમાં થઈને બુટવાલ નગર પાસે તળેટી વિસ્તારમાં આવે છે. ત્યારબાદ આ નદી ભારત દેશમાં પ્રવેશ કરે છે અને ગંગા નદીમાં ભળી જાય છે.

## વિસ્તૃત માહિતી 
તિનાઉ નદી ઉદ્‌ગમ સ્થાન પાલ્પાથી ભારત-નેપાળ સરહદ પર આવેલા મારચાવર સુધી ૯૫ કિલોમીટર જેટલી લંબાઈ ધરાવે છે. નેપાળમાં આ નદીનો સ્ત્રાવ વિસ્તાર ૧૦૮૧ ચોરસ કિલોમીટર જેટલો છે.

## સંદર્ભ 
શ્રેણી:નેપાળની ભૂગોળ
શ્રેણી:વિશ્વની નદીઓ
ટાંગલિયા શાલ

**ટાંગલિયા શાલ** એ હાથવણાટની, ભૌગોલિક ઓળખ વડે સુરક્ષિત, ગુજરાતની અનુસૂચિત જાતિ ડાંગસિયા વડે બનાવવામાં આવે છે.

આ ૭૦૦ વર્ષ જૂની કળા સૌરાષ્ટ્રના સુરેન્દ્રનગર જિલ્લાની છે. આ જિલ્લામાં રામરાજ, ચારમાલિયા, ધુંસળું અને લોબડી જેવા હાથવણાટના વસ્ત્રો દેદાદરા, વસ્તડી અને વડલા ગામોના સમૂહમાં વણવામાં આવે છે.

આ વસ્ત્રો મોટાભાગે શાલ અને લપેટવાના સ્કર્ટ હોય છે, જે વાંકાનેર, અમરેલી, દહેગામ, સુરેન્દ્રનગર, જોરાવર નગર, બોટાદ, ભાવનગર અને કચ્છ વિસ્તારની ભરવાડ કોમની સ્ત્રીઓ દ્વારા બનાવવામાં આવે છે.

## પદ્ધતિ 
આ શાલને ઘરમાં લૂમ પર વણવામાં આવે છે અને દોરાઓમાં એકબીજાંથી અલગ રંગ વાપરવામાં આવે છે. તેમાં ઉપસેલા ટપકાંઓની ભાત ઉપજાવવામાં આવે છે જે આ વણાટની ખાસિયત છે. ટપકાં સિવાય બીજી ભૌમિતિક આકૃતિઓ પણ બનાવવામાં આવે છે.

## પુન:નિર્માણ 
૨૦૦૭માં ગાંધીનગરની *નેશનલ ઇન્સ્ટિટ્યુટ ઓફ ફેશન ડિઝાઇન* (NIFT)ની મદદથી ટાંગલિયા હસ્તકલા સંગઠન (ટાંગલિયા હેન્ડીક્રાફ્ટ એશોસિએશન)ની રચના કરવામાં આવી હતી જેમાં ૫ ગામોમાંથી ૨૨૬ ટાંગલિયા સભ્યોનો સમાવેશ થતો હતો. પછીના વર્ષોમાં NIFT દ્વારા કારીગીરી, ગુણવત્તા અને ભાત બનાવવાના વર્ગો ચલાવવામાં આવ્યા અને ટાંગલિયા હસ્તકલા સંગઠનની GI (ભૌગોલિક ઓળખ) હેઠળ નોંધણી થઇ.

હાલમાં આ વણાટનો દુપટ્ટા, પોષાક અને ઘર વપરાશની વસ્તુઓ જેવી કે ચાદર અને તકિયામાં ઉપયોગ થાય છે. હવે પરંપરાગત રૂ અથવા ઘેટાંના ઉનને બદલે મરિનો ઉન અને એરી રેશમ પણ વાપરવામાં આવે છે.

## સંદર્ભ 
* 

શ્રેણી:સુરેન્દ્રનગર જિલ્લો
શ્રેણી:પહેરવેશ
ચિખલી (તા. સંગમેશ્વર)

**ચિખલી** એ ભારત દેશના મહારાષ્ટ્ર રાજ્યના રત્નાગિરી જિલ્લાના સંગમેશ્વર તાલુકામાં આવેલું એક ગામ છે.

## જાણીતા વ્યક્તિઓ 
* લોકમાન્ય ટિળક - પ્રખ્યાત રાષ્ટ્રવાદી, પત્રકાર, શિક્ષક, સમાજ સુધારક, વકીલ અને સ્વાતંત્ર્ય સંગ્રામીનો જન્મ આ ગામમાં ૨૩ જુલાઇ ૧૮૫૬ના દિવસે થયો હતો.

## કેવી રીતે પહોંચશો 
### રેલ માર્ગે 
ચિખલીની સૌથી નજીકનું રેલ્વે સ્ટેશન સંગમેશ્વર છે. એ ઉપરાંત રત્નાગિરી રેલ્વે સ્ટેશન પણ નજીકમાં છે.

### સડક માર્ગે 
રત્નાગિરી અને ચિપલુન ચિખલીના સૌથી નજીકના નગરો છે. આ બંને નગરો ચિખલી સાથે સારી સડક દ્વારા જોડાએલા છે અને મહારાષ્ટ્રના અન્ય સ્થળો સાથે યાતાયાતની સગવડ ધરાવે છે.

## સંદર્ભો
શ્રેણી:મહારાષ્ટ્ર
ઢોલા મારૂ

**ઢોલા મારૂ** રાજસ્થાનની પ્રેમ કથા છે. આ વાર્તાની છત્તીસગઢી વાર્તા રાજસ્થાની આવૃત્તિ કરતા સંપૂર્ણ પણે અલગ છે.

## ચલચિત્રમાં 
આ વાર્તા પરથી એન.આર. આચાર્ય દ્વારા *ઢોલા મારૂ* (૧૯૫૬) અને મેહુલ કુમાર વડે *ઢોલા મારૂ* (૧૯૮૩) ચલચિત્રો બનાવવામાં આવ્યા છે.

## સંદર્ભ 
## બાહ્ય કડીઓ 
*  (૧૯૫૬)
*  (૧૯૮૩)
એરલિફ્ટ (ફિલ્મ)

***એરલિફ્ટ*** ૨૦૧૬ની ભારતીય યુદ્ધ રોમાંચક રાજા કૃષ્ણ મેનન દ્વારા નિર્દેશિત ફિલ્મ અને અગત્યની ભૂમિકામાં અક્ષય કુમાર, નિમરત કૌર, પૂરબ કોહલી અને લેના અભિનેતા તરિકે છે. રાજા કૃષ્ણ મેનન દ્વારા લખવામાં અવેલ સ્ક્રિપ્ટ, જે સમગ્ર યુદ્ધ ઘટનાનો અભ્યાસ કર્યા પછી વિચાર વિકસાવે છે, અને જે તેમણે ત્યારબાદ વિસ્તૃત કરી હતી. આ ફિલ્મ રણજિત કટ્યાલ (અક્ષય કુમાર), એક કુવૈત આધારિત ઉદ્યોગપતિ, ઇરાક પ્રમુખ સદ્દામ હુસૈનના શાસન દરમિયાન થયેલ ઇરાક-કુવૈત યુદ્ધ દરમિયાન કુવૈત આધારિત ભારતીયોનું વિરેચન કરી એક મોટી બિન-લશ્કરી કામગીરી હાથ ધરે છે.

ફિલ્મની મુખ્ય ફોટોગ્રાફી ફેબ્રુઆરી ૨૦૧૫ માં શરૂ થઈ ગઈ હતી અને ભારત અને સંયુક્ત આરબ અમીરાત માં થઈ હતી, અને એક આંતરરાષ્ટ્રીય ટીમ દ્વારા દેખરેખ રાખવામાં આવી હતી. ₹ ૩૦ કરોડ (યુ.એસ. $ ૪.૪ મિલિયન) ના બજેટ સાથે, આ ફિલ્મ ૨૨ જાન્યુઆરી ૨૦૧૬ ના દિવસે વિશ્વભરમાં પ્રકાશિત થઈ હતી. ફિલ્મના માર્કેટિંગએ ફિલ્મના પ્રમોશનમાં એક મહત્વપૂર્ણ ભૂમિકા ભજવી છે અને ફ્લાઈટ કંપની એર ઇન્ડિયાના સહયોગથી, જેણે યુદ્ધ દરમિયાન વિક્રમજનક સંખ્યાના ભારતીયનું વિરેચન કરીને એક મુખ્ય યોગદાન અપ્યું હતું.

## કાસ્ટ 
* રણજિત કટ્યાલ તરિકે અક્ષય કુમાર
* અમ્રિતા કટ્યાલ તરિકે નિમરત કૌર
* તાસનીમ તરીકે ફેરીના વઝિર
* મેજર ખલફ બીન ઝાય્દ તરિકે ઈનમુલહક
* દીપ્તિ જયરજન તરિકે લિના
* ઇબ્રાહિમ દુર્રાની તરીકે પૂરબ કોહલી
* જ્યોર્જ કુટ્ટી તરીકે પ્રકાશ બેલાવડી
* સંજીવ કોહલી તરીકે કુમુદ મિશ્રા
* પૂનાવાલા તરીકે કાઇઝાદ કોટવાલ
* કુરિયન તરીકે નિનંદ કામત
* બાઉજી તરીકે અરુણ બાલી
* વિદેશ પ્રધાન તરીકે સુરેન્દ્ર પાલ
* સિમરન (સિમૂ) તરીકે અબિદા હુસૈન

##  પ્રકાશન 
### બોક્સ ઓફિસ આંકડા 
એરલિફ્ટ ભારતમાં ૧,૮૦૦ થી ૨,૦૦૦ સ્ક્રીનો સાથે રજૂ થઈ હતી, સરખામણીમાં ક્યા કૂલ હૈં હમ ૩ ૨,૦૦૦ થી ૨,૫૦૦ સ્ક્રીનો સાથે રજૂ થઈ હતી. વિદેશમાં, મધ્ય પૂર્વ સહિત, આ ફિલ્મ ૨૧ જાન્યુઆરીએ ૭૦ સ્ક્રિનોમાં રજૂ થઈ હતી. ફિલ્મે પહેલા દિવસે  અને બીજા દિવસે ની કમાણી કરી હતી.

### કુવૈતી પ્રતિબંધ 
શરૂઆતમાં જ્યારે પ્રકાશન થવાની હતી, ત્યારે એરલિફ્ટને કુવૈતના સિનેમાઘરોમાં પ્રતિબંધ કરવામાં આવ્યું હતું કોઈ અપ્રગટ કરણોથી.

## સંગીત
* એરલિફ્ટ * માટે સાઉન્ડટ્રેક અમલ મલિક અને અંકિત તિવારી દ્વારા કંપોઝ કરવામાં આવ્યું હતું અને આ ગીતો કુમાર દ્વારા લખવામાં આવ્યા હતા. પ્રથમ ગીત "સોચ ના સેક" ૧૭ ડિસેમ્બર ૨૦૧૫ ના રોજ ટી-સીરિઝ સત્તાવાર યુટ્યુબ ચેનલ પર રજૂ કરવામાં આવ્યું હતું. ૫ ગાયન સહિત સંપૂર્ણ સાઉન્ડટ્રેક આલ્બમ ૨૪ ડિસેમ્બર ૨૦૧૫ના રોજ પ્રકાશિત કરવમાં આવ્યું હતું. સંગીત અધિકારો ટી-સીરિઝ દ્વારા હસ્તગત કરવામાં આવે છે.

શ્રેણી:હિન્દી ચલચિત્ર
નિમરત કૌર

**નિમરત કૌર** (જન્મ ૧૩ માર્ચ ૧૯૮૨) એક ભારતીય અભિનેત્રી છે. તેમણે મુંબઇ માં પ્રિન્ટ મોડેલ તરીકે પોતાની કારકિર્દી શરૂ કરી હતી અને પછી એક થિયેટરમાં અભિનેત્રી તરીકે કામ કરવાનું શરૂ કર્યું. નાની ફિલ્મની ભૂમિકાઓમાં દેખાયા પછી, કૌર અનુરાગ કશ્યપની ઉત્પાદન પેડલર્શ માં ભૂમિકા ભજવી હતી, ૨૦૧૨ કાન્સ ફિલ્મ ફેસ્ટિવલ ખાતે સ્ક્રીન થયેલ, ત્યાર બાદ ઇરફાન ખાન સાથે લન્ચબોક્ષ, જે ૨૦૧૩ કાન્સ ફિલ્મ ફેસ્ટિવલ ખાતે પ્રદર્શિત કરવામાં આવ્યું હતું. ૨૦૧૫માં, તેમેણે શોટાઇમની ટીવી *હોમલેન્ડ* માં તાસનીમ કુરેશી, આઈએસઆઈ એજન્ટની ભૂમિકા ભજવી હતી.

## સંદર્ભ 
શ્રેણી:ભારતીય અભિનેત્રી
શ્રેણી:જીવિત લોકો
શ્રેણી:૧૯૮૨માં જન્મ
જસુબેન પિઝા

**જસુબેન પિઝા** એ ગુજરાતના અમદાવાદ શહેરમાં આવેલ પિઝાની દુકાન છે. તે લૉ ગાર્ડન વિસ્તારમાં આવેલી છે અને તેની શરૂઆત *જસુબેન શાહ* દ્વારા ખોલવામાં આવી હતી. જ્યારે તેઓ ૧૯૭૬માં લગ્ન પછી પુણેથી અમદાવાદ સ્થાયી થયા હતા. સફળતા મળ્યા બાદ તેમણે બીજી ૬ શાખાઓ શહેરમાં ખોલી હતી. જસુબેનના પુણે પાછા ચાલ્યા જવા છતા, તેમના ભાગીદાર જોરાવર સિંહ હજુ પણ આ વ્યવસાય ચલાવી રહયા છે. ૨૦૧૩માં મુખ્ય મંત્રી નરેન્દ્ર મોદી એ તેમના FICCI ખાતેના વક્તવ્યમાં આ મહિલા ઉદ્યોગની પ્રશંસા કરી હતી ત્યાર બાદ જસુબેનના પિઝા ખુબ ખ્યાતી પામ્યા હતા.

## ઇતિહાસ 
જસુબેને આ વ્યવસાય ૧૯૯૦ના દાયકામાં અંદારબેન અને જોરાવર સિંહ રાજપુત સાથે શરુ કર્યો હતો. આ વ્યવસાય શરુ કર્યા બાદ જસુબેન પુણે પાછા જતા રહ્યા હતા, પણ અંદારબેને આ વ્યવસાય ચાલુ રાખ્યો હતો. અંદારબેને બાદમાં સોસની ખાનગી રીત બનાવી હતી, જે હજુ પિઝામાં વપરાય છે. એક સમયે જસુબેનના પિઝા, પિઝા હટ અને ડોમીનોઝ પિઝા કરતા વધારે વેચાતા હતાં.

## પિઝા 
આ પિઝા મુળ પિઝાની ભારતીય આવૃતિ છે. તેમાં ગુજરાતી સ્વાદ રહેલો છે અને મેંદાનો લોટ વપરાય છે. બ્રેડમાં ભારતીય બ્રેડ અને ટામેટાંનો મીઠો સોસ વાપરવામાં આવે છે. ઉપરની વસ્તુઓમાં ડુંગળી અને ઘોલર મરચાં ઉમેરવામાં આવે છે, જેેમાં સ્થાનિક ચીઝ અને કાળા મરી પણ હોય છે. આ પીઝા બનાવવા માટે વપરાતું ઓવન અંદારબેન દ્વારા બનાવવામાં આવ્યું હતું, જેમાં પીઝા એકબીજાની ઉપર મૂકી શકીને બનાવવામાં આવે છે.

જસુબેનના પિઝા દરરોજ ૨૦,૦૦૦ જેટલાં પિઝા વેચે છે અને એક પિઝાની કિંમત આશરે ૭૦ રૂપિયા હોય છે.

## સંદર્ભ 
શ્રેણી:વાનગી
શ્રેણી:કંપનીઓ
નવનિર્માણ આંદોલન

**નવનિર્માણ આંદોલન** ૧૯૭૪માં ગુજરાતના વિદ્યાર્થીઓ અને મધ્યમ વર્ગના લોકો દ્વારા સમાજમાં નાણાંકીય સમસ્યાઓ અને ભષ્ટ્રાચારના વિરોધમાં શરૂ કરાયેલી સામાજીક-રાજકીય ચળવળ હતી. આ આંદોલન આઝાદી પછી ભારતના ઇતિહાસમાં ચૂંટાયેલી સરકારને વિખેરી નાખવામાં એક માત્ર સફળ આંદોલન હતું.

## ઘટનાઓ 
જુલાઇ ૧૯૭૩માં ઘનશ્યામભાઈ ઓઝાની જગ્યાએ ચીમનભાઈ પટેલ ગુજરાતના મુખ્યમંત્રી બન્યા. તેમની સામે ભષ્ટ્રાચારના આરોપો હતા. આ પ્રકારની હડતાલ ૩ જાન્યુઆરી ૧૯૭૪ના રોજ ગુજરાત યુનિવર્સિટીમાં પણ થઇ જેમાં વિદ્યાર્થીઓ અને પોલીસ વચ્ચે અથડામણો થઇ જેનાથી સમગ્ર ગુજરાતમાં વિદ્યાર્થી આંદોલનો શરૂ થયા. શૈક્ષણિક સંસ્થાનોમાં ૭ જાન્યુઆરીથી અચોક્કસ મુદ્તની હડતાલ શરૂ થઇ. તેમની માંગણી ભોજન અને શિક્ષણ સંબંધી હતી.

### રાજકીય ઘટનાઓ 
[thumb|[મોરારજી દેસાઈ]]
આંદોલનના દબાણને કારણે ઈન્દિરા ગાંધીએ ચીમનભાઇ પટેલને રાજીનામું આપવાનું કહ્યું. તેમણે ૯ ફેબ્રુઆરીના રોજ રાજીનામું આપ્યું.

કોંગ્રેસે રાજકારણમાં મજબૂત બનવા માટે નવા જાતિ આધારિત ચૂંટણી વ્યૂહની રચના કરી જે KHAM (ક્ષત્રિય-હરિજન-આદિવાસી-મુસ્લિમ) તરીકે જાણીતી બની. આનાથી ઉચ્ચ વર્ગે પોતાની રાજકીય પકડ અને મહત્વ પર ભય અનુભવ્યો અને તેમણે ૧૯૮૧માં લાગુ પડાયેલા આરક્ષણો સામે જલદ પ્રક્રિયાઓ આપી. આ પ્રક્રિયાઓ ૧૯૮૫માં મંડલ-વિરોધી રમખાણોમાં પરિણમી, જે પછીથી હિંદુ-મુસ્લિમ રમખાણોમાં પરિણમ્યા. ગુજરાતમાં ભારતીય જનતા પાર્ટીનો ઉદય આ સમયગાળા દરમિયાન થયો.

ચીમનભાઇ પટેલ ભાજપના ટેકાથી ૧૯૯૦માં ગુજરાતના મુખ્ય મંત્રી બન્યા.

આ આંદોલને રાષ્ટ્રિય સ્વંયસેવક સંઘ અને તેના વિદ્યાર્થી પાંખ એબીવીપીના નેતાઓને રાજકારણમાં સ્થાપિત કરવામાં મદદ કરી. નરેન્દ્ર મોદી, જેઓ ૨૦૦૧થી ૨૦૧૪ સુધી ગુજરાતના મુખ્યમંત્રી તેમજ ૨૦૧૪માં ભારતના વડા પ્રધાન બન્યા તેઓ તેમાનાં એક હતા.

## મહત્વ 
નવનિર્માણ આંદોલને મધ્યમ વર્ગના લોકો અને વિદ્યાર્થીઓનો નાણાંકીય કટોકટી અને સરકારના ભષ્ટ્રાચાર સામે આક્રોશ વ્યક્ત કર્યો હતો. આંદોલને સરકારને રાજીનામું આપવાની ફરજ પાડીને લોકશક્તિનું ઉદાહરણ પૂરું પાડ્યું હતું.

## આ પણ જુઓ 
* જયપ્રકાશ નારાયણ
* કટોકટી કાળ (ભારત)

## સંદર્ભ 
## પૂરક વાચન 
* 
* 

શ્રેણી:ગુજરાતનો ઇતિહાસ
શ્રેણી:ગુજરાતનું રાજકારણ
પદ્મારાણી

**પદ્મારાણી** (૨૫ જાન્યુઆરી ૧૯૩૭ – ૨૫ જાન્યુઆરી ૨૦૧૬) ગુજરાતી અને હિન્દી ચલચિત્ર તથા રંગમંચ અભિનેત્રી હતા.

## જન્મ અને જીવન 
પદ્મારાણીનો જન્મ ૨૫ જાન્યુઆરી, ૧૯૩૭ના રોજ મહારાષ્ટ્રના પુણેમાં એક મહારાષ્ટ્રિયન પરિવારમાં થયો હતો. તેણીનો ઉછેર ગુજરાતના વડોદરાના રાજમહેલ રોડ પર આવેલી ઊંચી પોળના કણબી વાડમાં થયો હતો. તેમના પિતા ભીમરાવ ભોસલે બેરિસ્ટર હતા અને તેમની માતા કમલાબાઈ રાણે ગોવાના વતની હતા. તેમના પરિવારને આર્થિક સંકટમાં મદદરૂપ થવા માટે તેમણે તથા તેમની નાની બહેન સરિતા જોશીએ રંગમંચ પર અભિનય કરવાનું શરૂ કર્યું હતું. તેમણે પોતાનું પ્રાથમિક શિક્ષણ વડોદરાના દાંડિયા બજારની ગોવિંદરાવ મધ્યવર્તી શાળામાંથી પૂર્ણ કર્યું હતું. તેમણે ગુજરાતી નામાંકિત અભિનેતા અરવિંદ રાઠોડ સાથે અનેક નાટકોમાં કામ કર્યું છે. *બા રીટાયર્ડ થાય છે*, એ તેઓનું જાણીતું નાટક છે.પ્રથમ ફિલ્મ, ૧૯૬૧માં  નરસૈયાની હુંડી હતી. તેના આગામી મોટી ફિલ્મ ૧૯૬૩માં આશા પારેખના મુખ્ય પાત્ર વળી ફિલ્મ, અખંડ સૌભાગ્યવતી હતી. તે સમયમાં તેઓના લગ્ન થયા. ગુજરાતી કવિ - સુરસિંહજી તખ્તસિંહજી ગોહિલ (ઉપનામ - કલાપી) ના જીવન પર આધારિત ફિલ્મ - કલાપીમાં (૧૯૬૬) સંજીવ કુમાર સાથે ભૂમિકામાં હતા. *પાતળી પરમાર* (૧૯૭૮ – ઉપેન્દ્ર ત્રિવેદી), ગંગાસતી (૧૯૭૯), લોહીની સગાઇ (૧૯૮૦), ભગત પેપાજી (૧૯૮૦ – પ્રખ્યાત કવિ ભગત પીપા ના જીવન પર આધારિત), *કસુંબીનો રંગ*, *શામળશાહનો વિવાહ* જેવી અનેક ફિલ્મોમાં તેઓએ અભિનય કર્યો છે. 

તેમણે ગુજરાતી ફિલ્મો ઉપરાંત બોલીવુડની ફિલ્મોમાં પણ ઘણી યાદગાર ભૂમિકાઓ ભજવી છે  *પરિવાર* (૧૯૬૮), *વીર ઘટોત્કચ* (૧૯૭૦), *જય સંતોષી મા* (૧૯૭૫), *દિલ* (૧૯૯૦), *ઝાલિમ* (૧૯૯૪) વગેરેમાં તેમની ભૂમિકા ખૂબ જ વખણાઈ છે.

પદ્મારાણીએ ગાયક હિમેશ રેશમિયા સાથે ૩ વખત શો કર્યા છે. તેઓ *સ્વપ્ન કિનારે* ટીવી શોના ૧૦૦૦થી વધુ હપ્તાઓમાં દેખાયા હતા. તેઓની એક મુલાકાતમાં અનુસાર, તેમણે ઘણા ટીવી શોની ઓફર નકારી હતી, કારણકે સ્ટુડિયો દૂર હતો. ઘણા નવા દિગ્દર્શકો ભૂમિકા માટે ઓડિશન માટે તેમને પૂછતા ત્યારે તે નકારી દેતા.

## સંદર્ભ 
## બાહ્ય કડીઓ 
* પદ્મારાણી પર બ્લોગ પોસ્ટ
* 

શ્રેણી:અભિનેત્રી
શ્રેણી:૧૯૩૭માં જન્મ
શ્રેણી:૨૦૧૬માં મૃત્યુ
શ્રેણી:ગુજરાતી રંગભૂમિ
આઇટીસી હોટેલ્સ

***આઇટીસી હોટેલ્સ*** ૧૦૦થી વધુ હોટલ સાથે ભારતની બીજા ક્રમની સૌથી મોટી હોટેલ શૃંખલા છે. ગુડગાંવ, નવી દિલ્હીમાં આવેલ આઇટીસી ગ્રીન સેન્ટરના હોટેલ્સ ડિવિઝન હેડક્વાર્ટરને આધારિત, આઇટીસી હોટેલ્સ ભારતમાં આવેલ સ્ટારવૂડ હોટલ્સ અને રિસોર્ટ્સના **લક્ઝરી કલેક્શન** બ્રાન્ડની ખાસ ફ્રેન્ચાઇઝી છે અને આઇટીસી લિમિટેડ કંપનીઓ (અગાઉની ભારત તમાકુ કંપની)ના જૂથનો ભાગ છે. આઇટીસી હોટેલ્સ નિયમિત મતદાનથી હોસ્પિટાલિટી સેક્ટરની એશિયામાં આવેલા અનેક શ્રેષ્ઠ નોકરીદાતાઓનો સમાવેશ કરે છે.

## આઇટીસી બ્રાન્ડ 
[thumb| આઇટીસી ગ્રાન્ડ મરાઠા હોટેલ, [મુંબઇ]]
[thumb|લવાસા ફોર્ચ્યુન હોટેલ કોર્ટયાર્ડ લવાસા, [મહારાષ્ટ્ર]]
આ જૂથ આજે ઘણી અલગ બ્રાન્ડ હેઠળ ચાલે છે:
* લક્ષરી કલેકશન હોટેલ્સ (Luxury Collection Hotels)
* શેરેટોન હોટેલ્સ
* ફોર્ચ્યુન હોટેલ્સ, સમગ્ર ભારતમાં ૪૧ શહેરોમાં ૪,૪૪૬ રૂમ સાથે 54 હોટેલ્સ ધરાવે છે
* વેલકમ હેરિટેજ હોટેલ્સ

## કલા સંગ્રહ 
ઇસ. ૧૯૭૫થી આઇટીસી હોટેલોએ કલાના નમુના એકત્રિત કર્યા છે. આ કલાકૃતિઓ ભારતના સમકાલીન ૫૦ કલાકારો દ્વારા બનાવવામાં આવેલી છે. આ ૫૦ કલાકારોમાં એમ.એફ. હુસૈન, સુબ્રમણ્યમ, ક્રિશન ખન્ના, જતીન દાસ, રામ કુમાર, એફ.એન. સોઝા, જે સ્વામિનાથન, તયેબ મહેતા, એન્જોલિ એલા મેનન, અકબર પદમસી, એ. રામચંદ્રન, સતીશ ગુજરાલ, મીરા મુખરજી, જામિની રોય, બિકાશ ભટ્ટાચાર્ય, સંજય ભટ્ટાચાર્ય, ગોપી ગજવની, બિરેન ડે, કિમ માઇકલ, જી. આર. સંતોષ અને અર્પિતા સિંહ, વગેરેનો સમાવેશ થાય છે.

## References 
શ્રેણી:પ્રવાસન
ભાલીયા ઘઉં

thumbnail|બજારમાં ભાલીયા ઘઉં
**ભાલીયા ઘઉં**, જે **દાઉદખાની ઘઉં** તરીકે પણ ઓળખાય છે, ગુજરાતના ખંભાતના અખાતની ઉત્તરે આવેલા ભાલ વિસ્તારના ઘઉં છે. આ ઘઉંના દાણા સામાન્ય ઘઉં કરતા સહેજ લાંબા હોય છે. આ ઘઉંને ૨૦૧૧ના વર્ષમાં ભૌગોલિક ઓળખ (GI) વડે સુરક્ષિત કરવામાં આવ્યા છે. ભાલીયા ઘઉંની એક જાત ગુજરાત ઘઉં-૧, ગુજરાતમાં લોકપ્રિય છે.

## સંદર્ભ 
શ્રેણી:ભાલ વિસ્તાર
શ્રેણી:ધાન્ય
ખેત-ઉત્પાદનો

ખેતી વડે ઉત્પન્ન થતી વસ્તુઓને **ખેત-ઉત્પાદનો** કહે છે. ભારતમાં મોટાભાગના ગામોમાં વિવિધ ખેત-ઉત્પાદનો પેદા થાય છે.

## ઉદાહરણો 
ઘઉં, ડાંગર, બાજરો, કપાસ, જીરૂ, મગફળી અને શાકભાજી વગેરે ખેત-ઉત્પાદનોના ઉદાહરણો છે.

શ્રેણી:ખેતી
કામરેજ તાલુકો

**કામરેજ તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાનો તાલુકો છે. કામરેજ આ તાલુકાનું મુખ્ય મથક છે. 

## કામરેજ તાલુકામાં આવેલાં ગામો 
## સંદર્ભ 
## બાહ્ય કડીઓ 
* કામરેજ તાલુકા પંચાયતનું જાળસ્થળ 

શ્રેણી:સુરત જિલ્લો
શ્રેણી:ગુજરાતનાં તાલુકાઓ
૨૦૧૫ની બોલિવૂડ ફિલ્મોની યાદી

આ ૨૦૧૫માં પ્રકાશિત થયેલ કે થવાની બોલિવૂડ ફિલ્મોની યાદી છે. ૨૦૧૫માં(ડબ આવૃત્તિઓ સહિત) કૂલ ૨૦૪ હિન્દી ફિલ્મો પ્રકશિત કરવામાં આવી હતી.

ઓક્ટોબર ૨૦૧૫ના રોજ, બજરંગી ભાઇજાન ₹ 6.26 કરોડ (યુએસ $ 93 મિલિયન) ની અંદાજિત કુલ કમાણી સાથે સૌથી વધુ કમાણી કરનાર બોલિવૂડ ફિલ્મો માંથી એક હતું.

## પ્રકાશનો
### જાન્યુઆરી - માર્ચ 
### એપ્રિલ - જૂન
### જુલાઈ - સપ્ટેમ્બર
### ડિસેમ્બર - ઓક્ટોબર માટે અનુસૂચિત
## References
ગાંધી સમાધિ, ગુજરાત

ભારતમાં રાજઘાટ, દિલ્હી બાદ અન્ય એકમાત્ર ગુજરાતમાં **ગાંધી સમાધી** આવેલી છે. દેશમાં બે જ સ્થળોએ ગાંધી સમાધી છે, જે પૈકીની આ એક છે. તે કચ્છ જિલ્લામાં ગાંધીધામ નગરપાલિકા હેઠળ આવતા આદિપુર ખાતે આવેલી છે. ગાંધી સમાધીનું સ્થળ ચોતરફ લીલોતરીથી છવાયેલુ અને રમણીય છે. પ્રાર્થના માટે ખાસ વ્યવસ્થા છે. અંદર પ્રવેશવા માટે પગરખા ઉતારીને જવું પડે છે. આ સ્થળની સંભાળ ગાંધીધામની સ્થપક સંસ્થા સિંધુ રિસેટલમેન્ટ કૉર્પોરેશન (એસઆરસી) દ્વારા રાખવામાં આવે છે.

## ઇતિહાસ
મહાત્મા ગાંધીનું દિલ્હી ખાતે અવસાન થયા બાદ રાજઘાટ ખાતે તેમના શરીરને અગ્નિસંસ્કાર આપવામાં આવ્યા હતા. ગાંધીજીના અસ્થિને જુદા-જુદા સ્થળોએ રાખવામાં આવેલા હતાં. તે પૈકી ગાંધીધમના સ્થાપક ભાઇપ્રતાપ અને કેટલાક અન્ય મહાનુભાવો દ્વારા ગાંધીજીના અસ્થિને ગુજરાત લાવવામાં આવ્યા હતા અને આદીપુર ખાતે અસ્થિ પધરાવીને સમાધીમંદિરનું નિર્માણ કરવામાં આવ્યુ હતુ. આ ગાંધી સમાધી આજે પણ હયાત છે અને ભારતમાં રાજઘાટ દિલ્હી બાદ ભારતના રાષ્ટ્રપિતા મહાત્મા ગાંધીજીની આ એક જ સમાધી છે. ૧૯૯૮ના વાવાઝોડા અને ૨૦૦૧ના ભૂકંપ બાદ ગાંધી સમાધીનું નવીનીકરણ કરવામાં આવ્યું હતું. ૧૯૯૮માં ભાજપના રાષ્ટ્રીય નેતા લાલકૃષ્ણ અડવાણીના હસ્તે તેનું લોકાર્પણ કરવામાં આવ્યું હતું. તે પછીથી અડવાણી જ્યારે જ્યારે ગાંધીધામ આવે છે ત્યારે આ સ્થળની મુલાકાત લે છે.

## મહત્વના મુલાકાતીઓ
ગાંધી સમાધીએ દેશના પ્રથમ વડાપ્રધાન જવાહરલાલ નેહરૂ દર્શનાથે આવ્યા હતા. દેશના ચોથા વડાપ્રધાન મોરારજી દેસાઈ, ભાજપના રાષ્ટ્રીય નેતા લાલકૃષ્ણ અડવાણી, કેશુભાઇ પટેલ, અશોક ભટ્ટ સહિતના રાજકીય અગ્રણીઓ ગાંધી સમાધીએ દર્શનાથે ખાસ આવી ચુકયા છે.

## શહેરનું નામકરણ અને ટૂંકો ઇતિહાસ
ગાંધીધામ ભારતની આઝાદી બાદ થયેલા ભાગલાના કારણે વસેલુ શહેર છે અને આ શહેરનું નામકરણ ગાંધી સમાધીના કારણે ગાંધીધામ કરવામાં આવ્યુ છે. આ શહેરને વસાવવામાં પણ ગાંધીજીની ભૂમિકા રહી હતી. હાગલા બાદ ભારતનો સિંધ પ્રાન્ત પાકિસ્તાનમાં જતા સિંધીઓ પોતાના ઘરબાર છોડીને ભારતમાં રહેવા માટે આવ્યા હતા. આ નિર્વાસીતોના પુનર્વસન માટે ભારતના રાષ્ટ્રપિતા મહાત્મા ગાંધીજીના કહેવાથી કચ્છના મહારાઓ દ્વારા અંજાર નજીક બંજર જમીન સિંધીઓને નવું શહેર વસાવવા માટે આપવામાં આવી હતી. આ માટે સિંધુ રિસેટલમેન્ટ કૉર્પોરેશનની સ્થાપના કરીને ભંડોળ ઊભુ કરવા માટે સંસ્થાના શેર વેચાણ માટે મૂકાયા હતા. જંગલ વિસ્તારમાં રમણીય નગર ઊભુ કરાયુ હતુ જે શહેર આજે ગુજરાતના વિકસિત શહેરો પૈકીનું એક છે. ગાંધી સમાધીના સ્થળ પરથી આ શહેરનું નામ ગાંધીધામ રાખવામાં આવ્યુ હતું.

શ્રેણી:ગાંધીધામ તાલુકો
શ્રેણી:જોવાલાયક સ્થળો
ભગવાન

**ભગવાન** (સંસ્કૃત:-भगवन् ) એટલે તમામ પ્રકારના ઐશ્વર્યોથી સંપન્ન હોય તેવી શક્તિ (પરમાત્મા), સદ્દગુરુ, સંત, ધની કે એવા વ્યક્તિ વિશેષને ભગવાન તરીકે ઓળખવામાં આવે છે.

## વ્યુત્પતિ 
ભગવાન શબ્દ સંસ્કૃત ભાષામાં भग् ધાતુ પરથી भगवन् અને એ શબ્દ પરથી ગુજરાતી, હિંદી તેમજ અન્ય ભાષાઓમાં ભગવાન શબ્દ બન્યો છે. ઐશ્વર્ય, વીર્ય, યશ, શ્રી, જ્ઞાન અને વૈરાગ્ય એ છ ઐશ્વર્યોને ભગ તરીકે ઓળખવામાં આવે છે. ભગવાન એટલે આ સર્વેશ્વર્યોથી સંપન્ન એવો અર્થ થાય છે. વિશેષરુપે ઇશ્વરને ભગવાન તરીકે ઓળખવામાં આવે છે. પૂર્ણતા સુધી પહોચેલા સંતો, સદ્દગુરુને પણ ભગવાન કહેવામાં આવે છે.

શ્રેણી:સંસ્કૃત શબ્દો અને શબ્દસમૂહો
રજત ધોળકિયા

**રજત ધોળકિયા** ભારતીય સંગીત રચનાકાર છે જેઓ *ફિરાક* (૨૦૦૮), *મિર્ચ મસાલા* (૧૯૮૭) અને *હોલી* (૧૯૮૫) જેવા ચલચિત્રોમાં સંગીત આપવા માટે જાણીતા બન્યા છે. તેમને બોલીવુડમાં છત્તિસગઢી સંગીત રજૂ કરવા માટેનો શ્રેય અપાય છે, અને તેમને શ્રેષ્ઠ સંગીત દિગ્દર્શક માટે ૧૯૯૧નો રાષ્ટ્રિય ફિલ્મ એવોર્ડ મળેલ છે.

## કારકિર્દી 
૧૯૭૫માં તેમણે હિંદી, ગુજરાતી અને અંગ્રેજી નાટકો માટે સંગીત આપવાનું શરૂ કર્યું. ચાર વર્ષ પછી તેઓ તેમના મિત્રો દ્વારા *ફિલ્મ એન્ડ ટેલિવિઝન ઇન્સ્ટિટ્યુટ ઓફ ઇન્ડિયા* (FTII)ના સંપર્કમાં આવ્યા. તેમણે કેતન મહેતાના ચલચિત્ર *હોલી*, *માયા મેમસાબ* માં સંગીત આપ્યું અને ગુજરાતી ચલચિત્ર *હું હુંશી હુંશીલાલ* (૧૯૯૨)માં પણ સંગીત આપ્યું. તેમણે યુનિક આઇડેન્ટિફિકેશન નંબર પ્રકલ્પની જાહેરાત "*યે હે મેરી પહેચાન*"નું સંગીત બનાવ્યું છે.

તેઓ દિલિપ ધોળકિયાના પુત્ર છે.

## ચલચિત્રો 
* * હોલી* (કેતન મહેતાનું ચલચિત્ર)
* * કાફિલા* (સુધાંશુ હુકુનું ચલચિત્ર)
* *ઓમ-દર-બા-દર* (કમલ સ્વરૂપનું ચલચિત્ર)
* *યે વો મંઝીલ તો નહી* (સુધીર મિશ્રા ચલચિત્ર, ૧૯૮૭)
* *મિર્ચ મસાલા* (કેતન મહેતાનું ચલચિત્ર, ૧૯૮૭)
* *તર્પણ* (વિક્રમસિંહનું ચલચિત્ર, ૧૯૯૪)
* *ધારાવી* (સુધીર મિશ્રાનું ચલચિત્ર)
* *સન્ડે* (પંકજ અડવાણીનું ચલચિત્ર)
* *તુન્નુ કી ટીના* (પરેશ કામદારનું ચલચિત્ર)
* *કહાં હો તુમ* (વિજય કુમારનું ચલચિત્ર)
* *મહારથી* (શિવમ નાયરનું ચલચિત્ર)
* * ફિરાક* (નંદિતા દાસનું ચલચિત્ર)
* *ધ ગુડ રોડ* (ગ્યાન કોરિયાનું ચલચિત્ર)
* *સપ્તપદી* (નિરંજન થડેનું ચલચિત્ર)

## પાશ્વસંગીત અને સંગીત રચના 
* બ્રોકેડ્સ ઓફ વારાણસી (પરેશ મહેતાનું દસ્તાવેજી ચલચિત્ર)
* રબારીસ ઓફ કચ્છ (પરેશ મહેતાનું દસ્તાવેજી ચલચિત્ર)
* બાનસાગર (રાજેન્દ્ર જાંગલેનું દસ્તાવેજી ચલચિત્ર)
* ડેલિકેટ્સ (વિજયકુમારનું દસ્તાવેજી ચલચિત્ર)
* મુજસે દોસ્તી કરોગી (ગોપી દેસાઈનું ચલચિત્ર)
* ફિગર્સ ઓફ થોટ્સ (૧૯૯૦) (અરૂણ ખોપકરનું ટૂંકુ ચલચિત્ર)
* કલર્સ ઓફ એબસન્સ (અરૂણ ખોપકરનું ટૂંકુ ચલચિત્ર)
* તોતાનામા (ચંદિતા મુખર્જી દ્વારા એનિમેટેડ ચલચિત્ર)
* બિફોર માય આયસ્ (મણિકૌલનું ચલચિત્ર)
* મ્યુઝિયન ઓફ ગુજરાત (પરેશ મહેતાનું દસ્તાવેજી ચલચિત્ર)
* સંચારી (અરુણ ખોપકરનું દસ્તાવેજી ચલચિત્ર)
* સિદ્ધેશ્વરી (મણિકૌલનું ચલચિત્ર)
* માયા મેમસાબ (પાશ્વસંગીત)
* પરિંદા (પાશ્વસંગીત સહાયક અને સંગીત રચના, વિધુ વિનોદ ચોપરાનું ચલચિત્ર)
* ૧૯૪૨ લવ સ્ટોરી (પાશ્વસંગીત સહાયક અને સંગીત રચના, વિધુ વિનોદ ચોપરાનું ચલચિત્ર)
* ઇસ રાત કી સુબહ નહી (પાશ્વસંગીત, સુધીર મિશ્રાનું ચલચિત્ર)
* ફિર કભી (પાશ્વસંગીત, વીકે પ્રકાશનું ચલચિત્ર)
* દિલ્હી ૬ (૩ ગીતો, રાકેશ મહેરાનું ચલચિત્ર, એ. આર. રહેમાન સાથે)

## સંદર્ભ 
## બાહ્ય કડીઓ 
* 

શ્રેણી:૧૯૫૭માં જન્મ
શ્રેણી:જીવિત લોકો
શ્રેણી:સંગીતકાર
ગૌતમેશ્વર મહાદેવ મંદિર (સિહોર)

**ગૌતમેશ્વર મહાદેવ**નું મંદિર સિહોર શહેર પાસેની ડુંગરમાળામાં ગૌતમી નદીના વહેણની નજીક ડુંગરની કોતર પર આવેલું છે. સિહોરમાં નવનાથ આવેલા છે. જેમાં ગૌત્તમેશ્વર મહાદેવનું મંદિર તેના પ્રાકૃતિક સૌંદર્ય ના કારણે પ્રખ્યાત છે. આ સ્થળ સિહોર બસ સ્ટેશનથી ૩ કિ.મી દુર આવેલું છે. અહીં રીક્ષા દ્વારા પહોંચી શકાય છે.

## ઈતિહાસ 
ગૌતમ ઋષિએ આ સ્થળે રાતવાસો કર્યો હતો. સવારે એમણે જોયું કે એક જગ્યાએ ગાયના આંચળમાંથી દૂધનો અભિષેક થઈ રહ્યો છે. એ જગ્યાએ માટી હટાવતા એમને આ શિવલિંગ મળી આવ્યુ હોવાનું મંદિરના પરીસરમાં કોતરેલી તક્તી પર લખેલું છે. શિવલિંગ મળ્યા પછી એમણે આ સ્થળે વરુણદેવનું આહ્વાન કર્યું અને નદી પ્રગટ થઈ જે આજની ગૌતમી નદી છે, તેમ પણ એ તક્તીમાં લખ્યું છે.

## અન્ય માહિતી
કાનપુરનો ઘેરા પછી એવું જાણવા મળે છે કે બીબીગઢની ઘટના પછી નાનાસાહેબ પેશ્વા અદ્રશ્ય થઇ ગયા. અંગ્રેજોએ તેમને શોધવા માટે ઘણા પ્રયાસો કર્યા પરંતુ તે મળ્યા નહિ. આ સમયે નાનાસાહેબ ગુજરાતમાં આવ્યા હતા તેવું જાણવા મળે છે કારણ કે તેના સાથી તાત્યા ટોપે છોટાઉદેપુર માં આવ્યા હતા. ગુજરાતમાં ભ્રમણ કરતાં કરતાં નાનાસાહેબ સૌરાષ્ટ્ર ના ગોહિલવાડ પંથકમાં આવ્યા આ પ્રદેશ ગિરિમાળાઓ થી સમૃદ્ધ હતો તેથી નાનાસાહેબ ને આ વિસ્તાર છુપાવા માટે યોગ્ય લાગ્યો. તેઓ સિહોર કે સિંહપુર ની ગીરિમાળાઓમાં રહ્યા હતા. થોડો સમય નાના સાહેબ પેશ્વા છુપાવેશે આ મંદિરની આજુબાજુમાં આવેલા ડુંગરો પરનાં જંગલમાં અને કોતરોમાં છુપાઈ ને રહ્યા હતા એવું મનાય છે.

## સંદર્ભ
શ્રેણી:ધાર્મિક સ્થળો
શ્રેણી:ગુજરાતનાં શિવાલયો
સિદ્ધપુર તાલુકો

**સિદ્ધપુર તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના પાટણ જિલ્લામાં આવેલા કુલ ૯ (નવ) તાલુકાઓ પૈકીનો તાલુકો છે. સિદ્ધપુર આ તાલુકાનું મુખ્ય મથક છે. 

## સિદ્ધપુર તાલુકામાં આવેલાં ગામો 
## બાહ્ય કડીઓ 
* સિદ્ધપુર તાલુકા પંચાયતની વેબસાઇટ

શ્રેણી:પાટણ જિલ્લો
શ્રેણી:ગુજરાતનાં તાલુકાઓ
અમલાની મુવાડી (તા. પ્રાંતિજ)

**અમલાની મુવાડી ** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક એવા પ્રાંતિજ તાલુકામાં આવેલું એક ગામ છે. અમલાની મુવાડી ગામના લોકોનો મુખ્ય વ્યવસાય ખેતી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## સંદર્ભ 
શ્રેણી:પ્રાંતિજ તાલુકો
એએમટીએસ રૂટ ૧૪૩

**અમદાવાદ મ્યુનિસિપલ ટ્રાન્સપોર્ટ સર્વિસ રૂટ ૧૪૩** અથવા **એએમટીએસ રૂટ ૧૪૩** એ અમદાવાદ મ્યુનિસિપલ ટ્રાન્સપોર્ટ સર્વિસ દ્વારા ચલાવવામાં આવતી અમદાવાદ શહેરી બસ સેવાનો કુબડથલથી લાલ દરવાજાના વિસ્તારોને સાંકળતો બસ રૂટ છે. આ બસ રૂટ *ઝોન -૧૫ રખિયાલ-ઓઢવ વિસ્તાર* માં વર્ગીકૃત કરવામાં આવ્યો છે. આ રૂટ સ્મૃતિવન, ઝાણું ગામ, ખારી નદી, નિલકંઠપુરા, ઝાણું પાટિયા, ભુવલડી ગામ, હિંગળાજ માતા અપ્રોચ, ચિનુભાઇ નગર, ઓઢવ ટર્મિનસ, ભિક્ષુક ગૃહ, સોનીની ચાલી, રખિયાલ ચાર રસ્તા, સારંગપુર પુલ, રાયપુર, ખમાસા વગેરે વિસ્તારમાંથી પસાર થાય છે. રૂટનું માનચિત્ર નિચે આપેલ છે.

## સંદર્ભ
## બાહ્ય-કડીઓ
* અમદાવાદ મ્યુનિસિપલ ટ્રાન્સપોર્ટ સર્વિસનું અધિકૃત જાળસ્થળ
જાન્હવી છેડા

thumbnail|જાન્હવી છેડા
**જાહ્નવી છેડા** એક ભારતીય અભિનેત્રી છે જે હાલ સોની ટીવી પર ધારાવાહીક સીરીયલ સીઆઇડીમાં શ્રેયાનું પાત્ર ભજવે છે.

## ધારાવાહિક 
* સીઆઇડી (ધારાવાહીક)
* બાલિકા વધૂ
* તેરા હૈ મુજસે પહેલે કા નાતા કોઇ

## સંદર્ભ 

શ્રેણી:જીવિત લોકો
શ્રેણી:ભારતીય અભિનેત્રી
પે સેન્ટર ગ્રૂપ શાળા, બદલપુર

**પે સેન્ટર ગ્રૂપ શાળા** કે **પે સેન્ટર ગૃપ શાળા** ગુજરાત રાજ્યના ખંભાતના અખાતના દરિયાકિનારે આવેલા બોરસદ તાલુકાનાં બદલપુર ગામમાં આવેલી એક પ્રાથમિક શાળા છે. બુનિયાદી તાલીમ માળખા પર રચાયેલી આ આ શાળાએ ગાંધીજીના ખાદી પ્રચારના રચનાત્મક કાર્યક્રમને સ્વીકાર્યો છે. દરરોજ કાર્યનુભાવના તાસમાં કપાસ લોઢવો, કીરી વીણવી, રૂ પીજવુ, પૂણી બનાવવી તથા કાંતવું એવી પ્રવૃત્તિઓ ધમધોકાર ચાલતી હતી. હાલ સુધી વણાટશાળા હયાત હતી. 

આ શાળામાં ૨૬ ઓરડા છે. ઉચ્ચ શૈક્ષણીક લાયકાતો ધરાવતા ૨૧ શિક્ષકો તથા ૮૫૦ વિદ્યાર્થીઓ શિક્ષણ અને શિક્ષણેત્તર પ્રવૃત્તિઓમાં હૃદયપૂર્વક સંલગ્ન રહે છે. શાળામાં પંચાયત, ગણિત-વિજ્ઞાન મંડળ, ભાષા મંડળ, પ્રાર્થના સંમેલન, માતૃ સંમેલન, પ્રવાસ-પર્યટન, રમત-ગમત, વિવિધ હરીફાઈઓ, ઉત્ત્સવ ઉજવણી જેવી પ્રવૃત્તિઓ ચલાવે છે. કમ્પ્યુટર લેબ, વિજ્ઞાન લેબ, સામાજિક વિજ્ઞાન રૂમ,પુસ્તાક્લય વગેરેની પણ સુવિધા છે. ૫૦૦૦ ચો.ફૂટનો વિશાળ પ્રાર્થનાખંડ ફક્ત લોકભાગીદારીથી ગ્રામજનોના સહકારથી બનાવવામાં આવ્યો છે.

## બાહ્ય કડીઓ
* શાળાનો બ્લૉગ

શ્રેણી:બોરસદ તાલુકો
શ્રેણી:શૈક્ષણિક સંસ્થાઓ
ગુજરાત સાહિત્ય સભા

**ગુજરાત સાહિત્ય સભા**, જે **સોશિયલ એન્ડ લિટરરી એશોશિએશન** નામે ઓળખાતી હતી, અમદાવાદ, ગુજરાતમાં આવેલી સાહિત્યના પ્રચાર માટે કાર્યરત સંસ્થા છે. તેની સ્થાપના રણજિતરામ વાવાભાઇ મહેતા એ ૧૮૯૮માં કરી હતી. તેનું નામ ૧૯૦૫માં બદલવામાં આવ્યુ હતું.

આ સંસ્થાનો મુખ્ય હેતુ મહાન ગુજરાતી સાહિત્યકારોની જન્મ જયંતિ ઉજવવાનો, પુસ્તક પ્રકાશન અને હસ્તપ્રતો સાચવવાનો છે. ગુજરાત સાહિત્ય સભા રણજિતરામ સુવર્ણચંદ્રક આપે છે

## પ્રમુખોની યાદી 
નીચે પ્રમાણેના લોકોએ સંસ્થાના પ્રમુખ તરીકે સેવાઓ આપી છે:

## ઉપપ્રમુખોની યાદી 
નીચે પ્રમાણેના લોકોએ સંસ્થાના ઉપપ્રમુખ તરીકે સેવાઓ આપી છે:

## સંદર્ભો 
શ્રેણી:ગુજરાતી સાહિત્ય
શ્રેણી:ગુજરાતી સાહિત્ય માટે કાર્યરત સંગઠનો
સુષ્મા સ્વરાજ

**સુષ્મા સ્વરાજ** () (૧૪ ફેબ્રુઆરી ૧૯૫૨ - ૬ ઓગસ્ટ ૨૦૧૯) ભારતીય રાજકારણી અને સુપ્રિમ કોર્ટના વકીલ હતા. તેઓએ ભારતીય જનતા પાર્ટીના નેતા તરીકે નરેન્દ્ર મોદીની પ્રથમ સરકાર (૨૦૧૪ - ૨૦૧૯) દરમિયાન વિદેશ મંત્રીનું પદ સંભાળ્યું હતું. ભારત સરકારમાં ઈન્દિરા ગાંધી પછી વિદેશ મંત્રીના પદ પર રહેનાર તેઓ બીજા મહિલા નેતા હતા. તેઓ લોક સભાના સભ્ય તરીકે સાત અને ત્રણ વખત વિધાન સભામાં ચૂંટાયા હતા. ૧૯૭૭માં ૨૫ વર્ષની વયે તેઓ હરિયાણાના સૌથી યુવા મંત્રી બન્યા હતા. ઇ.સ. ૧૯૯૮માં તેઓ ટૂંક સમય માટે દિલ્હીના મુખ્ય મંત્રી પદે પણ રહ્યા હતા.
સાર્વજનિક બાબતોના ક્ષેત્ર માટે ૨૦૨૦માં તેમને મરણોત્તર પદ્મવિભૂષણ પુરસ્કારથી સન્માનિત કરવામાં આવ્યા હતા.
## સંદર્ભ 
શ્રેણી:રાજનેતા
શ્રેણી:મધ્ય પ્રદેશ રાજ્યના સાંસદ
શ્રેણી:દિલ્હીના મુખ્યમંત્રીઓ
શ્રેણી:૧૧મી લોકસભા
શ્રેણી:૧૨મી લોકસભા
શ્રેણી:૧૩મી લોકસભા
શ્રેણી:૧૪મી લોકસભા
શ્રેણી:૧૫મી લોકસભા
શ્રેણી:૧૬મી લોકસભા
શ્રેણી:મધ્ય પ્રદેશના લોકો
શ્રેણી:ભારતીય હિન્દુઓ
શ્રેણી:૧૯૫૨માં જન્મ
શ્રેણી:પદ્મવિભૂષણ પુરસ્કાર વિજેતાઓ
શ્રેણી:૨૦૧૯માં મૃત્યુ
શ્રેણી:ભારતના વિદેશમંત્રીઓ
ડેમી નદી

**ડેમી નદી** ભારતના પશ્ચિમે આવેલા ગુજરાત રાજ્યના સૌરાષ્ટ્ર વિસ્તારમાં આવેલી નદી છે.

આ નદીની મહત્તમ લંબાઇ ૭૫ કિમી છે. નદીનો કુલ સ્ત્રાવક્ષેત્ર ૮૧૩ ચોરસ કિમી છે. નદી પર ડેમી-૧, ડેમી-૨ અને ડેમી-૩ બંધો આવેલા છે. ડેમી નદીના કાંઠે ટંકારા શહેર વસેલું છે.

## સંદર્ભ 
શ્રેણી:ગુજરાતની નદીઓ
શ્રેણી:સૌરાષ્ટ્રની નદીઓ
કેલિકો ડોમ

**કેલિકો ડોમ** અમદાવાદ, ગુજરાતમાં આવેલો બકમિન્સ્ટર ફુલરની રચનાઓ દ્વારા પ્રેરિત એક આધુનિક અને ભૌમિતિક ગુંબજ હતો. તે કેલિકો મિલની વેચાણ માટેની દુકાન તેમજ પ્રદર્શન માટેનું સ્થળ હતો અને ૧૯૬૨માં ખૂલ્લો મૂકવામાં આવ્યો હતો. પછીથી તે પડી ગયો હતો અને ૨૦૧૩માં અમદાવાદ મ્યુનિસિપલ કોર્પોરેશન દ્વારા તેનું પુન:નિર્માણ કરવાનું શરૂ થયું હતું.

## ઇતિહાસ 
અમેરિકન સ્થપતિ ફ્રેન્ડ લોઇડ રાઇટે કેલિકો મિલના સંચાલન કાર્યાલયની નિર્માણ યોજના બનાવી હતી, પરંતુ અમદાવાદ મ્યુનિસિપલ કોર્પોરેશને મંજૂરી ન આપતા આ જ સ્થળે કેલિકો ડોમ બાંધવામાં આવ્યો હતો.

ગૌતમ સારાભાઇ અને તેમના સમૂહના સભ્યોએ કેલિકો ગુંબજની રચના બકમિન્સ્ટર ફુલરના ભૌમિતિક ગુંબજ પરથી પ્રેરણા લઇને કરી. તે કેલિકો મિલ માટેની દુકાન અને પ્રદર્શન કેન્દ્ર બન્યો અને ૧૯૬૨માં ખૂલ્લો મૂકવામાં આવ્યો. મિલ અને દુકાનો ૧૯૯૦ના દશકમાં બંધ થયા અને ગુંબજની હાલત બિસ્માર થઇ ગઇ. ૨૦૦૧ના ધરતીકંપમાં ગુંબજનો મધ્ય ભાગ તૂટી પડ્યો અને ભારે વરસાદને કારણે નીચેની દુકાનનો આંતરિક ભાગ નુકશાન પામ્યો. પછીથી ગુંબજ સંપૂર્ણપણે તૂટી પડ્યો. અમદાવાદનો સૌપ્રથમ ફેશન કાર્યક્રમ અહીં યોજાયો હતો. ૧૯૭૦ના દાયકામાં ભારતીય અભિનેત્રી પરવીન બાબી જ્યારે વિદ્યાર્થીની હતી ત્યારે આ કાર્યક્રમમાં ભાગ લીધો હતો.

કેલિકો મિલના વેચાણ વખતે મ્યુનિસિપલ કોર્પોરેશને તેને જૂની વારસાગત મિલ્કત તરીકે ૨૦૦૬માં ખરીદી લીધો હતો.

## પુન:નિર્માણ 
મ્યુનિસિપલ કોર્પોરેશન આ બાંધકામનું બે ભાગમાં પુન:નિર્માણ કરશે, પ્રથમ તબક્કામાં પાયાનો ભાગ ૪૨ લાખના ખર્ચે અને પછી ૬૦થી ૭૦ લાખના ખર્ચે ગુંબજ બાંધવામાં આવશે. કુલ અંદાજીત ખર્ચો ૧.૨થી ૧.૫ કરોડ થશે. આ અંગે સેપ્ટ યુનિવર્સિટીના સલાહ-સૂચન લેવામાં આવ્યા હતા. જાન્યુઆરી ૨૦૧૩માં પ્રથમ તબક્કો શરૂ કરવામાં આવ્યો હતો અને ૧૫ મહિનામાં પૂર્ણ કરાયો હતો. જાન્યુઆરી ૨૦૧૫માં કોર્પોરેશને બીજા તબક્કા માટે ટેન્ડર્સની જાહેરાત કરી હતી.

## સંદર્ભ 
શ્રેણી:અમદાવાદનાં જોવાલાયક સ્થળો
અકબરના નવરત્નો

thumb|અકબરના નવરત્નો : અબુલ ફઝલ, ફૈઝી, તાનસેન, બીરબલ, ટોડરમલ, માનસિંહ, અબ્દુલ રહીમ, ફકીર અઝીઓ-દિન, મુલ્લાહ દો પિયાઝા
ભારતના મુઘલ બાદશાહ અકબર પોતે અભણ હોવા છતાં પણ ઇતિહાસકારો, ચિત્રકારો, સુલેખનકારો, વિચારકો, ધાર્મિક ગુરુઓ, કલાકારો અને બુદ્ધિજીવીઓના ખાસ પ્રેમી હતા. કહેવાય છે કે અકબરની સભામાં આવા નવ (૯) ગુણી વિદ્ધાનો હતા જેઓ પછીથી **અકબરના નવરત્નો** તરીકે જાણીતા થયા.

## નવ રત્નો 
### અબુલ ફઝલ 
ઇતિહાસકાર અબુલ ફઝલે (૧૫૫૧ - ૧૬૦૨) અકબરના શાસનકાળની મુખ્ય ઘટનાઓ વર્ણવી હતી. તેમણે અકબરનામા અને આઇન-એ-અકબરીની રચના કરેલી. તેમનો જન્મ આગ્રામાં થયો હતો.

### ફૈઝી 
ફૈઝી (૧૫૪૭ - ૧૫૯૫) મધ્યકાલિન ફારસી કવિ હતા, જેઓ અબુલ ફઝલના ભાઈ હતા અને તેમને અકબરે પોતાના દિકરાના ગણિતના શિક્ષક તરીકે નિયુક્ત કર્યા હતા. તેમનો જન્મ ૨૪ સપ્ટેમ્બર ૧૫૪૭ના રોજ આગ્રા ખાતે થયો હતો, જન્મનું નામ શેખ અબુ અલ-ફૈઝ હતું અને ૫ ઓક્ટોબર ૧૫૯૫ના રોજ લાહોર (હાલ પાકિસ્તાનમાં) ખાતે તેમનું અવસાન થયું. 

### તાનસેન 
અકબરના દરબારમાં કવિ તાનસેન એક નોંધપાત્ર સંગીતજ્ઞ અને ગાયક હતા. તેમનું મૂળ નામ રામતનુ પાન્ડે હતું. સંગીતના બાદશાહ તાનસેનના શહેર ગ્વાલિયરમાં એક કહેવત પ્રખ્યાત છે કે, અહીં બાળકો રડે છે સુરમાં અને પથ્થરો ગબડે છે તાલમાં
તાનસેનનો ગુજરાત સાથેનો નાતો પણ હતો. જ્યારે શહેનશાહ અક્બરે તાનસેનને રાગ દિપક ગાવા ખૂબ જ આગ્રહ કર્યો, ત્યારે આ રાગ ગાવાને કારણે તાનસેનના આખા શરીરમાં બળતરા થવા લાગી હતી. આ બળતરા શાંત કરવા માટે તાનસેન આખા દેશમાં ફર્યા પણ તેમની બળતરા કોઈ શાંત કરી શક્યું નહીં. ત્યારે ગુજરાતનાં વડનગર ખાતે રહેતી બે બહેનો - તાના અને રીરીએ એ રાગ મલ્હાર ગાઈ તાનસેનના શરીરની બળતરાને શાંત કરી હતી.

### રાજા બીરબલ
ઉચ્ચ જ્ઞાની રાજા બીરબલ (૧૫૨૮ - ૧૫૮૬) (વાસ્તવિક નામ: મહેશ દાસ અથવા મહેશ દાસ ભટ્ટ), મુઘલ બાદશાહ અકબરના શાસનમાં મુઘલ દરબારના મુખ્ય વજીર (વઝીર-એ-આઝમ) હતા અને અકબરના દરબારના નવ સલાહકારો પૈકીના સૌથી વધુ વિશ્વસનીય સભ્ય હતાઅકબરના યુદ્ધ સલાહકાર હતા. રમૂજ-મજાકમાં તેમના અકબરના સાથેની કાલ્પનિક વાર્તાઓ  આજે પણ કહેવામાં આવે છે. તેઓ એક કવિ પણ હતા. કવિ તરીકે બ્રહ્મ નામથી તેમણે અનેક કવિતાઓ લખી છે જે ભરતપુર સંગ્રહાલય, રાજસ્થાનમાં સુરક્ષિત છે.

અકબર ઉપરાંત તે બીજા વ્યક્તિ હતા, કે જે દિન-એ-ઇલાહી ધર્મ માનતા હતા.

### રાજા ટોડરમલ 
રાજા ટોડરમલ અકબરના મહેસૂલ અને નાણાંમંત્રી હતા. તેમણે વિશ્વમાં પ્રથમ વખત જમીન માપન માટે માપન પદ્ધતિ તૈયાર કરી હતી. તેઓ ભરતપુર અલવર નજીક હરસાના ગામના હતા. અકબરના રાજ્યનું માપન તેમણે કર્યુ હતું. ઉત્તર પ્રદેશ રાજ્યની એકમાત્ર મહેસૂલ તાલીમ સંસ્થાનું નામ તેમના નામ પરથી **રાજા ટોડરમલ ભૂલેખ તાલીમ સંસ્થા** આપવામાં આવ્યું છે જ્યાં આઇએએસ, આઇપીએસ, પીસીએસ, પીપીએસ તેમજ મહેસૂલ કર્મચારીઓને ભૂલેખ સંબધિત તાલીમ આપવામાં આવે છે.

### રાજા માનસિંહ 
અકબરની સેનાના મુખ્ય સેનાપતિ મહારાજા માનસિંહ (જયપુર) ના આમેર (આમ્બેર) કચ્છવાહા રાજપૂત રાજા હતા અને તેમની ફોઈ/બહેન જોધાબાઇ અકબરની પટરાણી હતા.

### અબ્દુલ રહીમ ખાન-એ-ખાના 
રહિમ એક પ્રખ્યાત કવિ અને અકબરના પાલક બૈરમ ખાનના પુત્ર હતા.

### ફકીર અઝીઓ-દિન 
ફકીર અઝીઓ-દિન એ રાજા અકબરના સલાહકાર હતા.

### મુલ્લાહ દો પિયાઝા 
મુલ્લાહ દો પિઅઝા અકબરના સલાહકાર હતા. તેઓ રાજા બીરબલ જેટલા જ બુદ્ધિ વાળા હતા એવું કહેવાય છે.

શ્રેણી:ઇતિહાસ
વૈતરણા નદી

**વૈતરણા** મુંબઈની ઉત્તરે આવેલી નદી છે. તે ગુજરાતની સરહદ નજીકથી પાલઘર જિલ્લામાંથી વહે છે.

નદીનો ઉપરી ભાગ સ્વચ્છ છે પરંતુ ઉદ્યોગો અને જન સામાન્ય વપરાશને કારણે નદીનો નીચલો ભાગ પ્રદૂષિત બન્યો છે. વૈતરણા ભારતની સૌથી વધુ પ્રદૂષિત નદીઓમાંની એક ગણાય છે.

## માર્ગ 
તે સહ્યાદ્રિ પર્વતમાળામાંથી ત્રંબકેશ્વર નજીકથી ઉદ્ભવે છે. ગોદાવરી નદીથી તે માત્ર ૨ કિમીના અંતરેથી ઉદ્ભવે છે. વૈતરણા નદી અરબી સમુદ્રમાં વિલિન થતાના થોડા અંતર પહેલા જ તાન્સા નદીમાં ભળી જાય છે. જ્હો અને વાઢીવ ટાપુઓ તેના માર્ગમાં અને અર્નાલા ટાપુ તેના મુખપ્રદેશમાં આવેલા ટાપુઓ છે.

## મહત્વ 
વૈતરણા પર આવેલા ત્રણ બંધોમાંથી મુંબઈનું પીવાનું પાણી આ નદી પૂરુ પાડે છે અને ઉત્તર-કોંકણ વિસ્તારની સૌથી મોટી નદી છે.

વૈતરણા (વીજળી) જહાજનું નામ આ નદી પરથી પડ્યું હતું.

## આ પણ જુઓ 
* વૈતરણા બંધ

## સંદર્ભ 
શ્રેણી:ભારતની નદીઓ
થોળ (તા. કડી)

**થોળ** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા મહેસાણા જિલ્લામાં આવેલા કડી તાલુકાનું આવેલું એક ગામ છે. થોળ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

થોળ ગામ નજીક એક કૃત્રિમ તળાવ આવેલું છે. તે સિંચાઇ માટે ૧૯૧૨માં બનાવવામાં આવ્યું હતું. તે મીઠા પાણીનું તળાવ છે. ૧૯૮૮માં તેને **થોળ પક્ષી અભયારણ્ય** તરીકે જાહેર કરવામાં આવ્યું હતું.

## થોળ પક્ષી અભયારણ્ય
થોળ ગામ પાસે આવેલા તળાવ અને તેના કાંઠાના વિસ્તારોને [થોળ પક્ષી અભયારણ્ય જાહેર કરવામાં આવેલ છે. અહીં શિયાળાની ઋતુ દરમ્યાન દેશ (હિમાલય અને ઈશાન રાજ્યોના ઠંડા વિસ્તારોમાંથી) અને વિદેશનાં અનેક પક્ષીઓ આવે છે જેમાં જળચર પક્ષીઓ મુખ્ય છે.

## સંદર્ભ 
## પૂરક વાચન 
*

## આ પણ જુઓ
* ગુજરાતના અભયારણ્યો તથા રાષ્ટ્રીય ઉદ્યાનો

શ્રેણી:કડી તાલુકો
બાલારામ પેલેસ

**બાલારામ પેલેસ** અથવા **બાલારામ પેલેસ રીસોર્ટ** ગુજરાતની ઉત્તરે આવેલા બનાસકાંઠા જિલ્લાના ચિત્રાસણી ગામમાં બાલારામ નદીને કાંઠે આવેલો મહેલ છે. આ મહેલને હવે હોટેલ અને પ્રવાસી આકર્ષણ તરીકે પરિવર્તિત કરવામાં આવ્યો છે. અમિતાભ બચ્ચનની *સૂર્યવંશમ*, અર્જુન રામપાલની *દિલ તુમ્હારા હૈ* જેવા બોલીવુડ ચલચિત્રોનું છાયાચિત્રણ અહીં થયું હતું.

મહેલમાં નવઆધુનિક શૈલીના થાંભલાઓ અને યુરોપિયન કમાનો સાથેની અગાસી આવેલી છે. મહેલ અને નદીની વચ્ચે સ્નાનાગાર આવેલું છે. પેલેસ નદીના પટ, ઝાડીઓ, ખેતીની જમીન, જંગલ વિસ્તાર અને આદિવાસી ગામડાઓની વચ્ચે આવેલો છે.

## ઇતિહાસ 
આ મહેલનું બાંધકામ પાલનપુરના ૨૯મા નવાબ તાલે મહમદ ખાને ૧૯૨૨ થી ૧૯૩૬ દરમિયાન કરાવ્યું હતું. આ મહેલનું બાંધકામ કુલ ૫૪૨ ચોરસ કિલોમીટરના વિસ્તારમાં કરવામાં આવેલ છે.

## બાલારામ પેલેસ હોટેલ
બાલારામ પેલેસ રીસોર્ટમાં હોટેલની પણ સુવિધા છે જેનું ખાનગી રીતે સંચાલન કરવામાં આવે છે. તેમાં ચાર *ગોલ્ડ રૂમ*, *બાર પ્લેટિનમ રૂમ* અને *એક નવાબી સ્યુટ* એમ ત્રણ પ્રકારના રહેવાના ઓરડાઓની વ્યવસ્થા પણ છે. ઉપરાંત, ૭૦ જેટલા વ્યક્તિઓ બેસી શકે તેવો સભા ખંડ પણ આવેલો છે.

## સંદર્ભ 
## બાહ્ય કડીઓ 
* બાલારામ પેલેસની વેબસાઇટ
* બનાસકાંઠા જિલ્લાની વેબસાઈટ પર સત્તાવાર માહિતી 

શ્રેણી:પ્રવાસન
શ્રેણી:બનાસકાંઠા જિલ્લો
શ્રેણી:ગુજરાતના મહેલો
ભારત કા વીર પુત્ર - મહારાણા પ્રતાપ

**ભારત કા વીર પુત્ર મહારાણા પ્રતાપ** એ સોની ટીવી પર પ્રસારિત થયેલી એક ધારાવાહિક છે. ૨૭ મે ૨૦૧૩થી તેના પ્રસારણની શરુઆત થઈ હતી. તેનું નિર્દેશન અભિમન્યુ રાજ સિંહ દ્વારા કરવામાં આવ્યુ હતુ. આ ધારાવાહિક ૧૬મી સદીના મેવાડના રાજપૂત મહારાણા પ્રતાપના જીવન પર આધારિત છે. ૧૦ ડિસેમ્બર ૨૦૧૫ના રોજ આ ધારાવાહિકનો અંતિમ ઍપિસોડ પ્રસારિત કરાયો હતો. ધારાવાહિકના અંતમાં બિમારીના કારણે મહારાણા પ્રતાપનું મૃત્યુ થયાનું દર્શાવવામાં આવ્યુ હતુ. સોની પલ ચેનલ પર આ ધારાવાહિકનું પુન: પ્રસારણ કરવામા આવી રહ્યુ છે.

## કલાકાર 
* શરદ મલ્હોત્રા - મહારાણા પ્રતાપ 
* રચના પારુલકર - મહારાણી અજબ્દે પુનવર
* કુપ સૂરી - અકબર
* શક્તિ આનંદ - મહારાણા ઉદયસિંહ
* રાજશ્રી ઠાકુર - મહારાણી જયવંતાબાઇ

## પૂર્વ કલાકાર 
* ફૈજલ ખાન (બાળ મહારાણા પ્રતાપ)
* રોશની વાલિયા (બાળ મહારાણી અજબ્દે પંવર)
* જન્નત જુબૈર રહમાની (ફૂલ કુંવર)
* વિશાલ જેઠવા (અકબર)

## સંદર્ભ 
## બાહ્ય કડીઓ 
* ધારાવાહિકનું અધિકૃત જાળસ્થળ

શ્રેણી:ધારાવાહિક
શ્રેણી:હિન્દી ધારાવાહિક
આહવા તાલુકો

**આહવા તાલુકો** ડાંગ જિલ્લાનો તાલુકો છે. આહવા આ તાલુકાનું મુખ્ય મથક છે.

ગુજરાત રાજ્યના એકમાત્ર હવાખાવાના સ્થળ તરીકે જાણીતું ગિરિનગર સાપુતારા આ તાલુકામાં આવેલું છે. 

## આહવા તાલુકામાં આવેલાં ગામો 
ડાંગ જિલ્લાના મુખ્ય ગામો તરીકે, આહવા, સાપુતારા (ગિરીમથક), શામગહાન જેવા ગામો આવેલા છે.

## બાહ્ય કડીઓ 
* આહવા તાલુકા પંચાયત વેબસાઇટ

શ્રેણી:ડાંગ જિલ્લો
શ્રેણી:ગુજરાતનાં તાલુકાઓ
ખંભાત રજવાડું

thumb|મુમિન ખાન, ખંભાતનો નવાબ.
**ખંભાત** અથવા **કેમ્બે** એ બ્રિટિશ રાજ સમયનું રજવાડું હતું. હાલનું ખંભાત શહેર તેનું પાટનગર હતું. રાજ્યની ઉત્તરે ખેડા જિલ્લો અને દક્ષિણે ખંભાતનો અખાત આવેલો હતો.

બોમ્બે પ્રેસિડેન્સીના ગુજરાત વિભાગની ખેડા એજન્સીમાં આવેલું એક માત્ર રાજ્ય હતું, જે ૧૯૩૭માં બરોડા અને ગુજરાત સ્ટેટ એજન્સીમાં ભળી ગઇ હતી.

## ઇતિહાસ 
ખંભાતની સ્થાપના ઇસ ૧૭૩૦માં ગુજરાતના મોગલ સામ્રાજ્યના છેલ્લા સૂબા નવાબ મિર્ઝા ઝફર મુમિન ખાન પહેલાએ સામ્રાજ્યના અસ્ત સમયે કરી હતી. ૧૭૪૨માં મિર્ઝા ઝફર મુમિન ખાન પહેલાએ તેના સાળા અને ખંભાતના સૂબાને હરાવ્યો અને તેની જગ્યાએ પોતાનું શાસન સ્થાપિત કર્યું.

૧૭૮૦માં ખંભાતનો કબ્જો જનરલ ગોડાર્ડ રિચાર્ડ્સની આગેવાની હેઠળ બ્રિટિશ લશ્કરે લઇ લીધો પરંતુ ૧૭૮૩માં મરાઠાઓએ તેને કબ્જે કર્યું. છેવટે ૧૮૦૩માં ૧૮૦૨ની સંધિ હેઠળ તે બ્રિટિશ શાસન હેઠળ આવ્યું. ૧૮૧૭માં ખંભાત બ્રિટિશ આશ્રિત બન્યું. ૧૯૦૧માં રાજ્યમાં રેલ્વેની શરૂઆત થઇ. ખંભાતના છેલ્લા શાસકે ભારતમાં ભળી જવા માટે ૧૦ જૂન ૧૯૪૮ના રોજ હસ્તાક્ષર કર્યા હતા.

### શાસકો 
ખંભાત રજવાડાના શાસકો નજ્મ-ઇ-સાની શિયા મુસ્લિમ વંશના હતા. શાસકોને 'નવાબ' તરીકે ઓળખાતા હતા અને તેમને ૧૧ તોપોની સલામી અપાતી હતી.

#### નવાબો 
* ૧૭૩૦ - ૧૭૪૨ જફર નિઝામ-ઇ મુમિન ખાન પહેલો
* ૧૭૪૨ - ૧૭૪૩ નુર ઉદ્દીન મુફ્તાખેર ખાન
* ૧૭૪૩ - ૧૭૮૪ નજ્મ અદ-દૌલા જફર મુમિન ખાન બીજો
* ૧૭૮૪ - ૧૭૯૦ મહમદ કોલી ખાન (મૃ. ૧૭૯૦) 
* ૧૭૯૦ - ૨૮ ઓક્ટોબર ૧૮૨૩ ફત અલી ખાન (મૃ. ૧૮૨૩) 
* ૧૮૨૩ - ૧૫ માર્ચ ૧૮૪૧ બંદા અલી ખાન (મૃ. ૧૮૪૧) 
* ૧૮૪૧ - એપ્રિલ ૧૮૮૦ હુસાયન યાવર ખાન પહેલો (મૃ. ૧૮૮૦) 
* ૧૧ જૂન ૧૮૮૦ – ૨૧ જાન્યુઆરી ૧૯૧૫ નજિબ અદ-દૌલા મુમતાઝ અલ-મોલ્ક જફર અલી ખાન (જ. ૧૮૪૮ - મૃ. ૧૯૧૫)   
* ૨૧ જાન્યુઆરી ૧૯૧૫ - ૧૯૩૦ .... - ગાદી દેખરેખ
* ૨૧ જાન્યુઆરી ૧૯૧૫ – ૧૫ ઓગસ્ટ ૧૯૪૭ નિઝામ અદ-દૌલા નજ્મ અદ-દૌલા મુમતાઝ અલ-મોલ્ક હુસાયન યાવર ખાન બીજો (જ. ૧૯૧૧ - મૃ. ....)

## આ પણ જુઓ 
* ખંભાત

## સંદર્ભ 
## બાહ્ય કડીઓ 
શ્રેણી:આણંદ જિલ્લો
શ્રેણી:ગુજરાતનાં રજવાડાં
મંડપેશ્વરની ગુફાઓ

**મંડપેશ્વરની ગુફાઓ** () ૮ મી સદીની ખડકોમાંથી બનાવેલી શૈવ ગુફાઓ છે. આ ગુફાઓ મુંબઈના બોરીવલીના માઉન્ટ પોયસર વિસ્તારમાં આવેલી છે.

## સ્થાન 
right|thumb|ગુફાઓના ખંડેરો
આ ગુફાઓ મુંબઈના બોરીવલીના માઉન્ટ પોયસર વિસ્તારમાં આવેલી છે. વાસ્તવમાં આ ગુફાઓ દહીંસર નદીના કિનારે આવેલી હતી પણ સમય જતા નદીનો પ્રવાહ બદલાઇ ગયો. આ વિસ્તારનું નામ આ મંદિર પરથી પડ્યુ હતું. એવું માનવામાં આવે છે કે માઉન્ટ પોયસરનું નામ કે જ્યાં હમણાં સેંટ ફ્રાન્સિસ ડી'આસિસ હાઈસ્કુલ આવેલી છે, એ મંડપેશ્વરનું અપભ્રંશ છે. મંડપેશ્વરની ગુફાઓ નાની અને કાન્હેરીની ગુફાઓ કરતા ઓછી જાણીતી છે.

## ઇતિહાસ 
thumb|ખંડેરોમાંનો રસ્તો
એવુ માનવામાં આવે છે કે આ ગુફાઓ અંદાજે ૧૫૦૦ થી ૧૬૦૦ વર્ષ જુની છે.

મોટા ભાગના ભારતના પથ્થરોમાંથી બનાવેલા મંદિરો અને પથ્થરોમાં બનાવેલી કલાકૃતિઓ બૌદ્ધ સાધુઓ દ્વારા બનાવેલા છે. બૌદ્ધ સાધુઓ ધર્મ સુચનોનો પ્રચાર કરતા હતા અને વ્યાપાર માર્ગ એ પ્રચાર માટે ઉત્તમ સ્થળ હતું. મહારાષ્ટ્ર અને તેની પૂર્વમાં આવેલી ઘણી ટેકરીઓ આ હેતુ માટે બરાબર હતી.

ગુફાનું નામનો *મંડપેશ્વર* એટલે *મંડપ પર ઇશ્વર* એવો અર્થ થાય છે.

આ ગુફાઓની કલાકૃતિઓ જોગેશ્વરીની ગુફાઓના સમયે જ સર્જાઇ હતી. આ ગુફાઓમાં મોટા મંડપ અને ગર્ભગૃહ છે.

## સંદર્ભ 
## વધુ વાચન 
* Vakil, Kanaiyalal H. (1932) *Rock-cut temples around Bombay at Elephanta and Jogeshwari, Mandapeshwar and Kanheri*, Bombay: D. B. Taraporevala Sons.

શ્રેણી:મુંબઈ
શ્રેણી:ભારતની ગુફાઓ
કર્નાલા પક્ષી અભયારણ્ય

**કર્નાલા પક્ષી અભયારણ્ય** મુંબઈની બહાર, રાયગડ જિલ્લાના પનવેલ તાલુકામાં આવેલું છે અને માથેરાન અને કરજતની નજીક છે. આ અભયારણ્ય ૧૨.૧૧ ચોરસ કિલોમીટરમાં ફેલાયેલું નાનું અભયારણ્ય છે. તુંગારેશ્વર અને સંજય ગાંધી રાષ્ટ્રીય ઉદ્યાન સિવાય આ એક મુંબઈમાં આવેલું અભયારણ્ય છે.

## સ્થાન 
આ અભયારણ્ય કર્નાલાના કિલ્લાની બાજુમાં અને મુંબઈ-પૂણે થી ગોઆ જતા રાષ્ટ્રીય ધોરી માર્ગની નજીક આવેલું છે. નજીકનું રેલ્વે મથક પનવેલ છે, પનવેલથી ૧૨ કિ.મી દુર છે. પનવેલથી સવારે ૫ થી સાંજે ૮ ના સમય સુધી દર અડધો ક્લાકના અંતરે બસ સેવા ઉપલબ્ધ છે. આ અભયારણ્ય સવારથી સાંજ પ્રવાસીઓ માટે ખુલ્લુ હોય છે. અહીં નજીકમાં પ્રવાસીઓ માટે ઘણી હોટેલ છે. બે સરકારી આરામગૃહો અભયારણ્ય વિસ્તારની અંદર આવેલા છે.

## માહિતી 
આ પક્ષી અભયારણ્ય, મુંબઈના પક્ષી પ્રેમીઓમાં લોકપ્રિય છે. અહીં ૧૫૦ જાતિઓના પક્ષીઓ નિવાસ કરે છે અને ૩૭ જાતિના પક્ષીઓ સ્થળાંતર કરીને શિયાળામાં અભયારણ્યની મુલાકાત લે છે. ત્રણ દુર્લભ પક્ષીઓ, રાખોડી રાજાલાલ, ત્રણ-અંગુઢાવાળો કલકલીયો અને મલબાર ટ્રોગન અહીં જોવા મળ્યાં છે.

## ચિત્રો 

File:Karnala bird santuary 1.jpg|અભયારણ્ય
File:Karnala bird santuary 2.jpg|પક્ષી નિરિક્ષણ ટાવર

## બાહ્ય કડીઓ 
* www.thanewildlife.org  - મહારાષ્ટ્ર સરકારની વેબસાઇટ

શ્રેણી:મુંબઈ
શ્રેણી:મહારાષ્ટ્ર
આઇન-એ-અકબરી

right|thumb|337x337px|અકબરનો દરબાર,
અકબરનામાની હસ્તલિપિમાં બતાવવામાં આવેલું એક ચિત્ર
**આઇન-એ-અકબરી** (અર્થ: અકબરની સંસ્થા) એ એક ૧૬મી સદીનો વિસ્તૃત ગ્રંથ છે. તેની રચના અકબરના નવરત્નોમાના એક દરબારી અબુલ ફઝલે કરી હતી. તેમા અકબરનો દરબાર, તેમના વહીવટની ચર્ચા કરવામાં આવી છે. તેના ત્રણ ભાગ છે, જેમા છેલ્લો ભાગ અકબરનામા (ફારસી: اکبر نامه) થી ઓળખાય છે. આ ભાગ હજુ ત્રણ વિભાગમાં છે.

## સંદર્ભ 

## બાહ્ય કડીઓ 
* 
* *Ain-e-Akbari*, English translation, by * H. Blochmann*and *Colonel H. S. Jarrett*, 1873 – 1907. The Asiatic Society of Bengal, Calcutta.  at Packard Humanities Institute
* Aeene Akbari Part I at Digital Library of India 

શ્રેણી:પુસ્તક
શ્રેણી:ઇતિહાસ
વૈતરણા બંધ

**વૈતરણા બંધ** એ વૈતરણા નદી પર આવેલો બંધ છે. આ બંધ **મોદકસાગર બંધ** તરીકે પણ ઓળખાય છે.  મહારાષ્ટ્રના નાસિક જિલ્લામાં આવેલા આ બંધને ૧૯૫૪માં ખુલ્લો મુકવામાં આવ્યો હતો. આ બંધનો મુખ્ય ઉદ્દેશ્ય  મુંબઈ શહેરને ને પીવાનું પાણી પૂરું પાડવાનો છે. 

આ સિવાય વૈતરણા નદી પર જ બીજો બંધ મધ્ય વૈતરણા બંધ થાણે જિલ્લામાં બાંધવામાં આવ્યો છે, જે મુંબઈ અને પરાં વિસ્તારની પાણીની જરૂરિયાતને પૂર્ણ કરે છે.

## બાંધકામ 
બંધની ઉંચાઇ પાયાથી ૮૨ મીટર (૨૬૯ ફીટ) છે, જ્યારે તેની લંબાઇ ૫૬૭.૦૭ મીટર (૧,૮૬૦.૫ ફીટ) છે. બંધ ની ક્ષમતા ૨૦૪,૯૮૦.૦૦ ઘન કિમી (૪૯,૧૮૮.૩૨ ઘન માઇલ) છે.

## હેતુ 
આ બંધનો મુખ્ય હેતુ પાણી પુરવઠો પૂરો પાડવાનો છે.

## સંદર્ભ 
## બાહ્ય કડીઓ 
શ્રેણી:ભારતના જળબંધો
શ્રેણી:મહારાષ્ટ્ર
કાઠગોદામ

300px|thumbnail|કાઠગોદામ રેલ્વે મથક
**કાઠગોદામ** ભારત દેશના ઉત્તર ભાગમાં આવેલા  પર્વતીય ભૌગોલિક પરિસ્થિતિ ધરાવતા ઉત્તરાંચલ રાજ્યના નૈનિતાલ જિલ્લામાં આવેલું એક નગર છે, જે હલ્દ્વાની-કાઠગોદામ જોડિયા શહેર પૈકીનું એક છે. ઉત્તર-પૂર્વ રેલ્વેનું આ અંતિમ રેલ્વે મથક કુમાઉ વિસ્તારનું પ્રવેશદ્વાર ગણાય છે. પર્વતોની વચ્ચે વસેલા આ નાના શહેર પાસેથી ગૌલા નદી પસાર થાય છે. કાઠગોદામ રેલ્વે માર્ગ દ્વારા દિલ્હી, આગ્રા, લખનૌ સાથે જોડાયેલ છે. સડક માર્ગ દ્વારા આ શહેર રામપુર (ઉત્તર પ્રદેશ) અને કર્ણ પ્રયાગ (ઉત્તરાંચલ)ને જોડતા રાષ્ટ્રીય ધોરી માર્ગ નં. ૮૭ પર આવેલું છે. આ શહેર થી કુમાઉના બધા જ વિસ્તારના મથકો જેમ કે નૈનિતાલ, અલમોડા, રાનીખેત, પિથોરગઢ માટે અહીંથી કુમાઉ મંડલની બસો પ્રાપ્ય છે.

શ્રેણી:ઉત્તરાખંડ
સુખી બંધ

**સુખી બંધ** એ એક પાળવાળો બંધ છે જે માટીયાર અને ચણતર પ્રકારનો છે. આ બંધ ગુજરાત રાજ્યના વડોદરા જિલ્લાના ડુંગરવાંટ ગામની નજીક સુખી નદી, જે નર્મદા નદીની ઉપનદી એવી ઓરસંગ નદીની ઉપનદી છે, તેના પર આવેલો છે. આ બંધનો પ્રાથમિક હેતુ ૩૧,૫૩૨ હેક્ટર (૭૭,૯૨૦ એકર) જમીનમાં ૩૫૦ કિ.મી. લાંબી નહેરો વડે સિંચાઇ કરવાનો છે. આ બંધનું બાંધકામ ૧૯૭૮ થી ૧૯૮૭ વચ્ચે કરવામાં આવ્યું હતું.

## સંદર્ભ 
શ્રેણી:ગુજરાતના ડેમ
સૌરભ શાહ

**સૌરભ શાહ** (૧૪ એપ્રિલ, ૧૯૬૦) ગુજરાતી લેખક, નવલકથાકાર અને કટારલેખક છે. તેમની કલમ *ગુડ મોર્નિંગ* મુંબઇ સમાચારમાં પ્રગટ થતી હતી.

## સર્જન 
### નવલકથા 
* વેર વૈભવ
* મહારાજ (૨૦૧૩)

### લેખ સંગ્રહ 
* સંબંધમા સલામતીની ભાવના સારી ખરાબ ક્યારે
* સાથે રહેવાના કારણો ખૂટી પડતા લાગે ત્યારે
* પ્રિય જિંદગી
* પ્રેમ સેક્સ અને સંબંધો
* પ્રેમ એટલે ખુલ્લા પરબીડિયાંમાં મૂકેલો સરનામા વિનાનો પત્ર
* મનની બાયપાસ સર્જરી
* લગ્નેતર સંબંધો અને સંબંધેતર લગ્નો
* લગ્ન જીવનમાં પતિ પત્નિની જવાબદારી સરખે હિસ્સે
* કંઇક ખૂટે છે

શ્રેણી:સાહિત્યકાર
શ્રેણી:૧૯૬૦માં જન્મ
ધાનેરા

**ધાનેરા** ભારત દેશના પશ્ચિમ ભાગમાં આવેલા ગુજરાતના ઉત્તર ભાગમાં આવેલા બનાસકાંઠા જિલ્લાના ધાનેરા તાલુકામાં આવેલું શહેર અને તાલુકાનું મુખ્ય મથક છે. ડીસા શહેર તેની નજીકનું શહેર છે. ધાનેરાની સ્થાપના ૪૦૦ વર્ષ પૂર્વે થઇ હતી. ધાનેરા નગરપાલિકામાં આશરે ૩૦,૦૦૦ લોકો વસે છે.

## ભૂગોળ 
ધાનેરા  પર વસેલું છે. શહેરની સરેરાશ ઊંચાઇ ૧૨૮ મીટર (૪૨૦ ફીટ) છે.

## વસ્તી 
૨૦૧૧ની વસ્તી ગણતરી મુજબ, ધાનેરાની વસ્તી ૨૯,૫૭૮ હતી. તેમાં પુરુષોની સંખ્યા ૧૫,૩૭૯ અને સ્ત્રીઓની સંખ્યા ૧૪,૧૯૯ હતી. ધાનેરાનો સરેરાશ સાક્ષરતા દર ૭૫.૭૪% હતો, જે ગુજરાતના સરેરાશ દર ૭૮.૦૩% કરતા ઓછો હતો. પુરુષોમાં સાક્ષરતા ૮૭.૪૮% અને સ્ત્રીઓમાં ૬૩.૧૦% હતી. ધાનેરામાં વસતીના ૧૫.૧૪% લોકો ૬ વર્ષની નીચેની ઉંમરના હતા.

## સંદર્ભ 
શ્રેણી:ધાનેરા તાલુકો
શ્રેણી:ગુજરાતનાં શહેરો અને નગરો
શ્રેણી:ગુજરાતનાં તાલુકા મથકો
કચ્છી શાલ

thumb|કચ્છી શાલ અને કારીગર.
**કચ્છી શાલ** એ ગુજરાતના કચ્છ વિસ્તારમાં વણવામાં આવતી પરંપરાગત શાલ છે. આ શાલ મોટાભાગે કચ્છી ભાતમાં કચ્છના ભુજોડી ગામમાં બનાવવામાં આવે છે. કચ્છી શાલ વણકરો મોટાભાગે મારવાડી અને મહેશ્વરી સમુદાયના હોય છે. 

કચ્છી શાલને જીઓગ્રાફિકલ ઇન્ડિકેશન ઓફ ગુડ્સ (નોંધણી અને સુરક્ષા) કાયદો, ૧૯૯૯ હેઠળ ભૌગોલિક ઓળખ મળી છે.

## ઉદ્ભવ 
આશરે ૫૦૦ વર્ષ પહેલાં વણકરોના કચ્છ વિસ્તારમાં સ્થળાંતરની બે વાર્તાઓ પ્રચલિત છે. પ્રથમ વાર્તા મુજબ પૈસાદાર રબારી કુટુંબની કન્યા કચ્છ વિસ્તારમાં પરણીને આવી હતી અને તેને દહેજમાં વણકર આપવામાં આવ્યો હતો. આ વણકરનું કુટુંબ પછીના વર્ષોમાં મોટા સમુદાયમાં પરવર્તિત થયું. બીજી વાર્તા રામદેવપીરને સંબંધિત છે, જેઓ રાજસ્થાનથી કચ્છ આવ્યા હતા. તેમનાં કેટલાક ભક્તોએ તેમનું મંદિર બાંધ્યું અને તેમને મારવાડ, રાજસ્થાનથી તેની સંભાળ રાખવા માટે લોકોને લાવવા માટે કહ્યું. આથી, કચ્છમાં વણકરોનો મેઘવાળ સમુદાય સ્થાયી થયો.

## શાલના પ્રકારો 
# ભરતકામ કરેલી શાલ
# ડાય કરેલી શાલ
# સ્કાર્ફ અથવા દુપટ્ટા જેવી શાલ

## સંદર્ભ 
શ્રેણી:કચ્છ જિલ્લો
પાલનપુર તાલુકો

**પાલનપુર તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલો તાલુકો છે. પાલનપુર શહેર તાલુકાનું મુખ્ય મથક છે.

## ભૂગોળ 
તાલુકાની મુખ્ય નદીઓમાં લડબી, ઉમરદશી અને બાલારામ નદીનો સમાવેશ થાય છે.

## પાલનપુર તાલુકામાં આવેલાં ગામો 
આ તાલુકામાં ૧૧૭ જેટલાં ગામો આવેલા છે.

## જોવા લાયક સ્થળો 
* બાલારામ અંબાજી વન્યજીવ અભયારણ્ય

## સંદર્ભ 
## બાહ્ય કડીઓ 
* તાલુકા પંચાયત પરની માહિતી 

શ્રેણી:બનાસકાંઠા જિલ્લો
શ્રેણી:પાલનપુર
શ્રેણી:ગુજરાતનાં તાલુકાઓ
માન સરોવર, પાલનપુર

**માન સરોવર** ગુજરાત રાજ્યના ઉત્તરે આવેલા બનાસકાંઠા જિલ્લાના પાલનપુર શહેરમાં આવેલું તળાવ છે. આ તળાવ ચોમાસા સિવાય વર્ષ દરમિયાન મોટાભાગે સૂકું રહે છે.

## ઇતિહાસ 
તળાવનું બાંધકામ પાલનપુરના જાલોરી શાસક મલિક મુજાહિદ ખાને ઇસ ૧૬૨૮માં બંધાવ્યુ હતું અને તેની રાણી માનબાઇ જાડેજાને સમર્પિત કર્યું હતું.

## સ્થાન 
આ તળાવ પાલનપુરથી બાલારામ જવાના રસ્તા પર આવેલું છે.

શ્રેણી:પાલનપુર
શ્રેણી:તળાવ
મફતલાલ પુરોહિત

**મફતલાલ પુરોહિત** ધાનેરા વિધાનસભા વિસ્તારના ૧૨મી ગુજરાત વિધાનસભાના ધારાસભ્ય છે.

## સંદર્ભ 
શ્રેણી:જીવિત લોકો
નાગૌર

**નાગૌર** (મારવાડી ભાષા: नागौर) ભારત દેશના ઉત્તર ભાગમાં આવેલા રાજ્ય રાજસ્થાનના નાગૌર જિલ્લામાં આવેલું એક શહેર છે જે આ જિલ્લાનું વહિવટી મથક પણ છે. આ શહેર જોધપુર અને બિકાનેરની વચ્ચે લગભગ અડધા અંતરે આવેલું છે. નાગૌરને મારવાડીમાં **નાગિણો**ના હુલામણા નામથી પણ ઓળખવામાં આવે છે.

## સંદર્ભ 
શ્રેણી:રાજસ્થાન
શરાવતી નદી

300px|thumbnail|right|શરાવતી નદી, કર્ણાટક, ભારત
**શરાવતી નદી** (કન્નડ: ಶರಾವತಿ) ભારત દેશના દક્ષિણ ભાગમાં આવેલા કર્ણાટક રાજ્યમાં વહેતી એક નદી છે. આ નદી કર્ણાટક રાજ્યના શિમોગા જિલ્લામાં આવેલા તીર્થાહલ્લી તાલુકાના અંબુતીર્થ નામના ગામ પાસેથી નીકળે છે અને ૧૨૮ કિલોમીટર જેટલું અંતર પસાર કરી પશ્ચિમ કાંઠા પર આવેલા ઉત્તર કન્નડ જિલ્લામાં આવેલા હોનાવર ગામ પાસે અરબી સમુદ્રમાં ભળી જાય છે. ભારતભરમાં પ્રખ્યાત એવો જોગનો ધોધ આ નદી પર આવેલ છે.

આ નદી પર લિંગણમક્કી બંધ તેમ જ ગેરુસપ્પા બંધના નિર્માણ કરવામાં આવેલ છે, જેમાં લિંગણમક્કી બંધ પાસે જળ વિદ્યુત મથક દ્વારા વીજળીનું ઉત્પાદન કરવામાં આવે છે.

## બાહય કડીઓ 
શ્રેણી:ભારતની નદીઓ
શ્રેણી:કર્ણાટક